USD/JPY Pamer Penurunan Harga Lebih Jelas Pada Dagangan Penghujung Minggu

Matawang Yen Jepun pamerkan pengukuhan berbanding US dolar dalam suasana pasaran berisiko dengan penurunan lebih jelas pada carta pasangan matawang USD/JPY hari ini.
Peningkatan ketara kes jangkitan dan kematian akibat Coronavirus di Amerika Syarikat menjadi faktor utama terhadap kebimbangan pelabur di samping ketidaktentuan politik di negara ekonomi terbesar dunia itu.
Setelah bergerak mendatar sepanjang minggu, pergerakan harga pada hari ini telah berjaya membuat penurunan lebih rendah di bawah paras penting 107.000.
Sejak semalam, harga kekal bergerak di bawah paras halangan Moving Average 50 (MA50) pada rangka masa 1 jam pergerakan harga di carta USD/JPY yang memberi isyarat trend bearish.
Harga pada sesi Asia pagi ini membuat penurunan sehingga bersambung pada sesi Eropah menuju paras tumpuan 106.600 di zon RBS (resistance become support).
Penurunan lebih rendah dilihat akan menuju ke zon support pada 106.000 yang gagal ditembusi ketika diuji pada dagangan Mei dan Jun lalu.
 Sekiranya harga membuat kenaikan, paras halangan dinamik MA50 akan diuji dan juga zon SBR (support become resistance) pada 107.400.
Seterusnya, kenaikan yang diteruskan bakal menuju paras ketinggian 108.000 yang merupakan zon resistance harga.
Kenaikan lebih tinggi akan mencatatkan paras ketinggian terbaru menuju zon resistance dalam julat harga 108.500-108.700.
Lihat gambar carta pasangan matawang USD/JPY di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Brexit Masih Bergelora, Tumpuan Hari Ini Pada Penetapan Kadar Faedah di Jepun

Matawang Pound Sterling berehat sebentar daripada pergerakan volatile harga minggu ini pada dagangan Jumaat selepas Parlimen UK mengundi secara majoriti untuk penangguhan Brexit dari Kesatuan Eropah yang dijadualkan pada penghujung Mac ini.
Ahli parlimen Britain telah meluluskan usul pilihan untuk menangguhkan sedikit tempoh masa atau lebih panjang jika tiada sebarang perjanjian dapat dipersetujui dalam tempoh masa yang diberikan.
Sebelum ini, Perdana Menteri Britain Theresa May telah mengadakan perjumpaan bersama para pemimpin Kesatuan Eropah pada Rabu dan Khamis dan dua kali undian untuk perjanjian Brexit beliau telah ditolak minggu ini.
Perkembangan semasa Brexit yang masih belum mampu memberikan gambaran yang jelas terus meletakkan dagangan Pound sebagai berisiko walaupun lonjakan harga berjaya dilakukan.
Turut menjadi perhatian pada dagangan hari ini adalah kepada penetapan kadar faedah dalam mesyuarat dasar monetari di Jepun.
 Bank of Japan (BOJ) dijangka akan terus mengekalkan dasar monetari yang longgar di mana kadar faedah diramalkan kekal di paras -0.10%. Gabenor bank pusat, Kuroda turut menyatakan sebelum ini bahawa tiada keperluan untuk bank pusat keluar dari dasar monetari sedia ada buat masa ini.
Matawang komoditi dolar AUD pula mencatatkan penurunan harga semalam selepas terkesan oleh laporan kemungkinan persidangan di antara Amerika Syarikat dan China yang terbaru untuk menyelesaikan isu rundingan dagang bakal ditangguhkan.
Seperti mana yang diberitahu oleh Setiausaha Perbendaharaan Amerika Syarikat, Steven Mnuchin semalam, perjumpaan antara Presiden Donald Trump bersama rakan sejawatannya dari China, Presiden Xi Jinping yang dijadualkan pada penghujung Mac ini bakal ditangguhkan berikutan beberapa perkara yang perlu diperhalusi lagi sebelum rundingan diadakan.
Trump menyatakan berkemungkinan kesepakatan rundingan akan dicapai bersama China pada tiga atau empat minggu lagi.
Data ekonomi di Amerika Syarikat pada Khamis semalam secara keseluruhan dilihat tidaklah begitu teruk. Jumlah rakyat Amerika yang memohon borang faedah pengangguran meningkat lebih tinggi daripada jangkaan minggu lalu sementara data jualan ruma baru pula merosot pada bacaan bulan Januari.


Ke Mana Pergerakan Emas Menjelang Hujung Minggu?

Harga emas didagangkan stabil ketika pasaran menuju sesi dagangan hujung minggu, disokong oleh sentimen berisiko dalam pasaran yang bimbang dengan penularan Covid-19 yang semakin meningkat.
Pada sesi Asia, logam kuning itu didagangkan sedikit meningkat di sekitar harga $1,782 per auns, manakala niaga hadapan emas pula didagangkan positif pada $1,785 per auns.
Permintaan terhadap safe-haven itu meningkat ketika wabak coronavirus kembali menyerang negara-negara utama dengan varian delta yang sangat cepat merebak, sehingga menyebabkan langkah sekatan lebih ketat dilaksanakan untuk membendungnya.
 Bagaimanapun, pengukuhan US dolar yang meningkat ke paras ketinggian 9 bulan berbanding matawang utama, membataskan dagangan emas untuk bergerak lebih tinggi.
Terdahulu, emas terkesan dengan minit mesyuarat FOMC yang menunjukkan kemungkinan pengurangan pembelian bon akan dilakukan pada tahun ini selepas sebahagian besar pembuat dasar Federal Reserve (Fed) bersetuju untuk melaksanakannya.
Dalam pada itu, data tuntutan pengangguran AS yang positif juga mempengaruhi dagangan emas selepas ia memaparkan penurunan ke paras terendah sejak Mac 2020, pada minggu lalu.
Tumpuan pasaran kini tertumpu pada ucapan Pengerusi Fed, Jerome Powell yang akan berucap di acara tahunan simposium Jackson Hole di Wyoming yang dijadualkan berlangsung pada 26-28 Ogos.


Minit FOMC Cetus Perubahan Arah Harga Pada Carta EUR/USD?

Data jualan runcit Amerika Syarikat (AS) yang diterbitkan pada sesi New York semalam dilihat turut menyokong pengukuhan nilai US dolar di awal sesi dengan bacaan data yang lebih positif meningkat mengatasi ramalan.
Namun, US dolar mula bertenang sedikit sehingga menuju ke penghujung sesi selepas tumpuan terarah pula pada terbitan laporan minit mesyuarat FOMC yang menjadi penilaian pelabur.
Berdasarkan penelitian pada terbitan minit, penggubal dasar AS yang sebulat suara bersetuju untuk meningkatkan kadar faedah sebanyak 75 mata asas mula melihat pilihan untuk memperlahankan kenaikan kadar.
Justeru, pengukuhan US dolar pada awalnya mula dikendurkan semula dan berkemungkinan akan mendorong pergerakan yang mendatar raja mata wang tersebut sehingga ke penghujung minggu.

Pergerakan harga pada carta pasangan mata wang EUR/USD juga menyaksikan harga mendatar di atas paras sokongan semasa pada 1.01600 dan memberi petunjuk awal untuk perubahan arah sebelum ini.
Walaupun mata wang Euro masih menyerap tekanan impak krisis tenaga yang berlarutan di Eropah, namun dilihat berjaya bertahan dari mengalami penyusutan lebih rendah berbanding US dolar semalam.
 Kenaikan harga jika diteruskan pada hari ini akan menguatkan jangkaan terhadap corak penurunan harga di awal minggu telah berakhir.
Kenaikan harga bakal menguji rintangan awal pada 1.02400 sebelum melanjutkan kenaikan lebih tinggi menuju pula paras 1.03000.
Paras ketinggian minggu lalu berkemungkinan mampu dicapai semula harga sekiranya corak kenaikan berjaya dikekalkan bersambung pada minggu berikutnya.
Sementara jangkaan untuk penurunan harga semula, melepasi paras sokongan 1.01600 dan harga yang susut di bawah paras Moving Average 50 (MA50) pada rangka masa 1 jam di carta tersebut akan menjadi indikasi awal untuk harga menyambung trend bearish sebelum ini.
Penurunan lebih rendah dilihat akan menuju ke paras tumpuan pada 1.01000 untuk mencatatkan paras terendah mingguan terbaru dan terendah untuk tempoh dagangan 3 minggu.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


USD Merudum Menjelang NFP! Apa Akan Jadi Ni?

Pasaran bergerak tenang menuju ke penghujung minggu, dengan raja matawang USD mula menunjukkkan penurunan menjelang penerbitan pekerjaan NFP Amerika Syarikat pada sesi New York.
Kesepakatan Senat AS dalam meluluskan rang undang-undang untuk menaikan siling hutang sebanyak $480 bilion sehingga awal Disember, telah memberi sokongan sementara buat dagangan matawang utama untuk meningkat.
Bagaimanapun, kenaikan yang dicatatkan tidak ketara memandangkan para pelabur juga mengambil pendekatan berhati-hati sebelum NFP AS dikeluarkan.
Pada sesi Eropah, indeks dolar diniagakan sedikit susut pada sekitar harga 94.15, tidak jauh dari paras ketinggian satu tahun berbanding sekumpulan matawang utama.
 Memandangkan NFP dijangka akan dicatatkan lebih kuat, penyusutan ini berkemungkinan disebabkan pelabur yang melihat peluang untuk meraih keuntungan dengan melepaskan pegangan matawang itu dahulu, sebelum mendapatkannya pada harga lebih rendah.
Bagaimanapun, pelabur perlu tetap berhati-hati jika perkara yang tidak diduga berlaku.
Sementara matawang komoditi, dolar Aussie dan kiwi telah mula mengurangkan keuntungan yang diraihnya pada sesi sebelum ini dengan didagangkan sedikit merosot berbanding US dolar.
Euro pula mendapat sedikit keuntungan untuk bangkit dari paras terendah 14 bulan yang dicapainya pada Rabu, dengan didagangkan pada sekitar harga 1.156600 berbanding greenback.
Matawang pound pula didagangkan stabil pada 1.36100 berbanding USD, dengan sokongan daripada kenyataan Ketua Ekonomi Bank Pusat England (BOE), Huw Pill mengatakan tekanan inflasi terbukti lebih berta daripada yang pada awalnya disangkakan, memperkuatkan harapan untuk kenaikan kadar secepatnya Februari 2021.


Analisis GOLD – Pening Sudah, Boleh Ke Tidak Harga Emas Capai $1,800?

Dolar greenback dan hasil bon Amerika Syarikat (AS) 10 tahun mempamerkan sedikit peningkatan pada sesi Asia dan bersambung ke sesi Eropah hari ini (Selasa) telah mendorong harga emas untuk menyusut.
Selain itu, penerbitan laporan data pekerjaan NFP AS pada Jumaat akan menjadi kunci utama untuk memberi petunjuk kepada Federal Reserve (Fed) dalam membuat keputusan dasar polisi bank pusat.
Ekoran daripada faktor tersebut, pelabur masih lagi dilihat mengambil langkah berjaga-jaga terhadap data NFP yang bakal diterbitkan serta data PMI perkhidmatan tinjauan ISM pada malam ini.
Pembukaan sesi New York pada malam ini dijangka bakal merancakkan harga emas di kala ketidaktentuan pergerakan semasa dolar greenback yang masih dipengaruhi oleh isu Evergrande.
Menilai kepada carta harga XAU/USD yang mengukur nilai emas berbanding US dolar, pergerakan harga emas kekal tersekat di zon SBR (support become resistance) 1760.00 untuk meneruskan kenaikan.
Sekiranya USD kembali memaparkan penyusutan, kemungkinan ia bakal mengundang kembali jangkaan untuk harga emas berupaya menembusi zon SBR 1760.00 setelah 7 hari masih gagal ditembusi.
 Lonjakan yang lebih ketara akan menampilkan pergerakan harga emas menuju ke zon SBR seterusnya sekitar 1780.00 sebelum menguji zon resistance 1800.00 bagi mengekalkan trend bullish.
Jika trend penurunan kembali tercetus, harga berkemungkinan akan menguji semula zon RBS (resistance become support) 1740.00 sebelum dinilai oleh para pelabur bagi menentukan pergerakan selanjutnya.
Namun penurunan yang lebih susut dijangka akan melihat pergerakan harga emas kembali mencecah zon sokongan 1720.00 yang juga merupakan paras terendah yang dicapai pada minggu lalu.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Sentimen Terkini Pasaran Forex Setakat Pada Pagi Ini

Sebagai mata wang yang bersifat safe-haven, USD adalah matawang yang paling kukuh setakat ini selepas terdapat peningkatan ketegangan perang perdagangan dan kebimbangan terhadap pertumbuhan ekonomi global yang perlahan.
Laporan dari Bloomberg mengatakan bahawa Washington sedang bersedia untuk mengumumkan tarif ke atas semua baki import China pada awal Disember jika perbincangan di Argentina pada hujung bulan November antara Presiden Donald Trump dan Presiden China Xi Jinping tidak berjalan lancar.
Sementara itu, data perbelanjaan individu di Amerika Syarikat mencatatkan kenaikan 0.4% seperti jangkaan manakala data indeks harga PCE yang digunakan oleh bank pusat FED untuk mengukur kadar inflasi telah menaik kepada 0.2% berbanding 0.1% jangkaan.
 Dalam perkembangan di Eropah, mata wang GBP didagangkan rendah selepas Menteri Kewangan Britain, Philip Hammond menyampaikan bajet belanjawan yang akan meningkat. Mata wang Euro pula mengikut jejak langkah GBP yang melemah selepas ketidakpastian politik di Jerman serta kebuntuan yang berterusan mengenai bajet Itali.
Antara data tumpuan pelabur pada hari ini adalah data KDNK zon Eropah dimana jangkaan pasaran adalah merosot daripada 2.1% kepada 1.8% untuk tahunan.
Indeks DXY yang mengukur kekuatan matawang Greenback berbanding tujuh matawang yang lain menaik 0.06% setakat pada pukul 10.30 pagi ini.
Major pair seperti EUR/USD setakat ini membuat kenaikan 0.11%, dimana GBP/USD didagang menaik 0.15%. USD/JPY pula meningkat 0.25% dengan USD/CAD didagang 0.23% lebih rendah. USD/CHF pula didagang mendatar pada 0.00%. Pair AUD/USD dan NZD/USD masing-masing didagangkan positif 0.50% dan 0.29%.


Ini Pula Respon China Yang Tidak Gentar Terhadap Ancaman Tarif Trump

Masih berkisar tentang isu pengumuman tarif terbaru oleh Presiden Amerika Syarikat Donald Trump terhadap China, sentimen pasaran kembali bertukar berisiko dan hubungan dagang antara Amerika Syarikat dan China bakal kembali tegang semula.
Dalam pada itu, pelabur turut memantau reaksi daripada China berhubung pengumuman terbaru tambahan tarif Trump terhadap barangan import China yang bernilai $300 bilion dolar.
Dalam beberapa reaksi terhadap isu tersebut, respon oleh Kementerian Luar China antara yang menarik perhatian pasaran.
Kementerian mengeluarkan kenyataan bahawa tindakan tambahan tarif yang ingin dikenakan oleh Amerika Syarikat bukanlah untuk kepentingan seluruh dunia.
 China sekali lagi menegaskan bahawa mereka tidak mahukan perang dagang berlaku, walau bagaimanapun China memberi amaran bahawa mereka tidak gentar untuk menghadapi cabaran tersebut.
China jelas tidak akan berundur atau mengalah ke atas isu-isu penting dalam rundingan perdagangan. Sebarang persetujuan adalah untuk kepentingan kedua-dua belah pihak dan bukannya bertujuan kepentingan peribadi.
China masih menyatakan bahawa kedudukan mereka dalam rundingan dagang bersama Amerika Syarikat masih kekal konsisten.
Setakat ini, China masih belum menyentuh berkenaan rundingan pada September dan berkemungkinan pasaran masih menjangkakan rundingan akan diteruskan untuk beberapa minggu lagi selepas berakhirnya pertemuan wakil dagangan dari kedua-dua pihak di Shanghai minggu ini.
Tindakan agresif Donald Trump dalam perkembangan rundingan masih disambut tenang oleh China, mempamerkan perbezaan reaksi antara dua ekonomi gergasi dunia ini. Adakah China juga bakal membalas tindakan penambahan tarif seperti sebelum ini?


Sebelum Mula Trade, Ketahui Dulu Apa Jadi Dalam Pasaran!

Dolar greenback kekal mengukuh menghampiri paras ketinggian dua tahun ketika keyakinan pelabur untuk kenaikan kadar faedah lebih agresif terus meningkat.
Hasil perbendaharaan AS 10 tahun juga melonjak tinggi berhampiran tahap 2.5%, sekali gus menambah sokongan buat US dolar untuk terus menguat berbanding pesaing utamanya.
Faktor-faktor seperti penularan Covid-19 di China dan konflik berterusan antara Rusia-Ukraine terus mencetuskan ketidakpastian dalam pasaran.
Dolar Aussie bergelut untuk mempertahankan pengukuhannya selepas sedikit susut dari paras ketinggian hampir 5 bulan, sementara dolar New Zealand pula jatuh lebih rendah dari tahap tertinggi 4 bulan yang dicapainya minggu lalu.
 Sementara itu, mata wang pound terus susut menghampiri paras terendah sejak November 2020 susulan kenyataan Gabenor Bank Pusat England (BOE), Andrew Bailey pada sesi sebelum ini.
Bailey mengatakan bahawa perubahan dalam pasaran komoditi ekoran perang Rusia-Ukraine telah menimbulkan risiko kepada kestabilan kewangan dan cabaran yang dihadapi ekonomi dunia lebih besar daripada selepas krisis kewangan global.
Ujarnya lagi kenaikan harga tenaga akan menjadi yang paling luar biasa sejak 1970. Apabila ditanya mengenai kenaikan dalam mesyuarat Mei, Bailey memberitahu keadaan sangat tidak menentu selepas pencerobohan Rusia ke atas Ukraine, menaikkan harga tenaga lebih tinggi.
Euro turut menyusut tetapi secara keseluruhannya dilihat masih berlegar di sekitar harga yang sama berbanding USD. Pelabur meningkatkan jangkaan bahawa Bank Pusat Eropah (ECB) akan menaikkan kadar faedah lebih cepat untuk mengekang inflasi.
Data pada Jumaat minggu ini diramal menunjukkan kadar inflasi Eropah melonjak semula paa Mac, mencapai paras tertinggi baharu sepanjang masa 6.5% secara tahunan.


EUR/USD – Corak Bearish Dijangka Tekan Harga Menuju $1.0700

Kebimbangan yang diselubungi oleh isu siling hutang di Amerika Syarikat (AS) yang masih berlarutan masih membuatkan pelabur kekal memilih pelaburan selamat.
Justeru, US dolar sebagai salah satu mata wang safe-haven tumpuan masih lagi berjaya mengekalkan pengukuhan di paras ketinggian 2 bulan walaupun pasaran dalam keadaan tak menentu.
Minit mesyuarat FOMC menjadi tumpuan diterbitkan pada awal pagi tadi dengan sebahagian ahli melihat kenaikan kadar faedah masih perlu diteruskan, sementara sebahagian lagi berpandangan tidak perlu lagi untuk menaikkan kadar selepas ini.
Data kritikal yang akan diberi perhatian selepas ini pula adalah pertumbuhan ekonomi untuk bacaan kedua bagi suku pertama 2023 lalu pada malam ini selain indeks perbelanjaan peribadi pengguna AS yang akan diterbitkan pada Jumaat di sesi terakhir penutup minggu ini.
Dengan mata wang US dolar yang masih bergerak baik, Euro pula terus menerima tekanan asakan di samping data iklim perniagaan di Jerman tinjauan ifo diterbitkan dengan angka yang menurun semalam.

Oleh itu, dapat diperhatikan pergerakan harga pada carta pasangan mata wang EUR/USD masih kekal berlegar di bawah zon 1.08000 sehingga semalam.
Ada lonjakan yang dapat dilihat menyentuh 1.08000 namun kembali melantun turun semula selain turut gagal melepasi halangan Moving Average 50 (MA50) pada rangka masa 1 jam di carta EUR/USD tersebut.
 Pergerakan harga perlahan menyambung dagangan pada sesi Asia pagi ini (Khamis) namun telah sedikit melepasi paras terendah minggu lalu pada 1.07600.
Seperti jangkaan sebelum ini, harga dilihat akan menuju paras 1.07000 yang berkemungkinan akan menjadi paras sokongan terbaru buat harga.
Malah, harga boleh susut lebih rendah jika US dolar berjaya mengukuhkkan kedudukannya dalam pasaran selain harga akan catatkan paras terendah terbaru 9 minggu.
Namun pelabur akan berhati-hati jika terdapat isyarat perubahan trend dengan lonjakan harga yang boleh dipaparkan.
Kenaikan melepasi halangan MA50 akan menguji zon 1.08000 terlebih dahulu sebelum kenaikan lebih tinggi bakal diteruskan.
Sasaran seterusnya untuk mencapai semula ke zon tumpuan 1.09000 sebelum ini sebelum beralih ke ketinggian 1.10000.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


14 Berita Forex Penting Tumpuan Pasaran Minggu Ini (29 Julai – 2 Ogos 2019)

Berikut adalah sebahagian daripada data-data penting yang akan menjadi tumpuan pasaran sepanjang minggu ini.
Mesyuarat Polisi Bank Pusat Jepun (Selasa): Bank of Japan (BOJ) bakal mengekalkan dasar polisi yang longgar. Gabenor bank pusat menyatakan pelbagai risiko yang berpotensi untuk menjejaskan unjuran ekonomi global dan bank pusat bersedia untuk meningkatkan lagi pelonggaran pada polisi jika kehilangan momentum harga.
Data Perbelanjaan Peribadi di Amerika Syarikat (Selasa 8.30 Malam): Bacaan data untuk bulan Jun berkemungkinan sedikit menyusut ekoran kadar perbelanjaan yang kukuh diimbangi oleh kadar pendapatan yang lemah. Data ini juga merupakan satu petunjuk penting terhadap kesihatan ekonomi semasa dengan menilai tahap perbelanjaan pengguna.
Data Keyakinan Pengguna Amerika Syarikat (Selasa 10.00 Malam): Data pada Julai dijangka meningkat kepada 125.2 mata berbanding 121.5 mata sebelum ini berikutan indeks keyakinan pengguna tinjauan oleh Universiti Michigan sedikit meningkat.
Data Jualan Rumah Tertunggak di Amerika Syarikat (Selasa 10.00 Malam): Bacaan data bakal menurun untuk bulan Jun kepada kadar 0.5% lebih rendah berbanding 1.1% pada bulan sebelumnya.
Data PMI Perkilangan China (Rabu 9.00 Pagi): Angka bacaan data untuk Julai dijangka sedikit meningkat. Namun, data masih terkesan oleh ketidaktentuan pada perkembangan hubungan dagang yang menjejaskan pertumbuhan ekonomi global.
Data Inflasi Australia (Rabu 9.30 Pagi): Selepas digerakkan oleh data ekonomi China, Aussie kemudian akan dipengaruhi pula oleh data indeks harga pengguna untuk bacaan suku tahun kedua yang berkemungkinan menunjukkan sedikit peningkatan oleh jangkaan pasaran.
 Kadar Pengangguran di zon Eropah (Rabu 5.00 Petang): Berkemungkinan bacaan data terkesan oleh kenaikan yang lemah untuk kadar pertumbuhan pekerjaan sejak April 2015.
Data Pekerjaan ADP NFP Amerika Syarikat (Rabu 8.15 Malam): Data ini boleh menjadi petunjuk awal terhadap laporan pekerjaan NFP pada Jumaat. Kadar pertambahan pekerjaan pada sektor swasta dijangka meningkat kepada 150,000 pekerjaan untuk bulan Julai.
Data Pertumbuhan GDP Kanada (Rabu 8.30 Malam): Petunjuk bagi data GDP masih kurang jelas dengan melihat pada data-data ekonomi yang bercampur-campur. Data imbangan dagangan dilihat kukuh sementara data jualan runcit pula merosot.
Mesyuarat FOMC Federal Reserve (Khamis 2.00 Pagi): Pelabur sejak minggu lalu menunggu keputusan penting oleh Fed untuk jangkaan penurunan kadar faedah pada kali ini. Kenyataan dovish oleh Fed bakal melemahkan dagangan USD dalam pasaran semasa.
Mesyuarat Polisi Monetari Bank Pusat England (Khamis 7.00 Petang): Ahli mesyuarat akan mengundi untuk penetapan kadar faedah dengan jangkaan kadar akan dikekalkan pada paras 0.75% seperti sebelum ini. Namun, pelabur menjangkakan kenyataan yang dovish oleh bank pusat susulan penetapan kadar tersebut.
Data PMI Perkilangan AS Tinjauan ISM (Khamis 10.00 Malam): Data tinjauan dijangka meningkat kepada 52.0 mata daripada 51.7 mata sebelum ini. Bacaan lebih tinggi dari paras 50.0 menunjukkan perkembangan perindustrian dalam keadaan yang baik.
Data Jualan Runcit di Australia (Jumaat 9.30 Pagi): Bacaan data akan terdorong oleh data inflasi pada Rabu dan berkemungkinan bacaan agak bercampur dengan bacaan bulanan yang kukuh sementara bacaan untuk suku tahunan agak lemah.
Laporan Pekerjaan NFP Amerika Syarikat (Jumaat 8.30 Malam): Data yang ditunggu-tunggu oleh pelabur setiap awal bulan yang sering memberikan pergerakan harga yang mengejutkan khususnya buat dagangan USD. Selain kadar pertambahan pekerjaan, komponen penting pada laporan yang perlu difokuskan adalah kadar purata pendapatan dan juga kadar pengangguran.


Analisis Teknikal AUD/USD – Timeframe H1 – 26/10/2018

Pada sesi dagangan semalam, harga dilihat agak bergelut untuk membuat kenaikan pada chart pasangan matawang AUD/USD di mana matawang Aussie sedikit positif berikutan beberapa cadangan kerajaan China dalam usaha untuk merangsangkan kembali ekonomi di negara mereka. Pasaran yang dilihat semakin pulih pada sesi pasaran Asia semalam melihatkan harga telah membuat kenaikan sehingga melepasi paras Magic Pivot dan juga resistance MagicR1 pada indicator Moshed Magic Line semalam namun harga kembali turun untuk menutup harga di sekitar paras Magic Pivot semula.
Bersambung ke sesi pasaran Asia hari ini, harga pada mulanya dilihat bergerak di paras Magic Pivot 0.7077 hari ini kemudiannya telah menjunam lebih 40 pips setelah terkesan daripada Yuan yang menyusut ke paras terendah sejak Januari 2017. Secara teknikal, penurunan harga pada chart AUD/USD itu telah menunjukkan harga telah turun ke paras terendah sejak Januari 2016 selepas berjaya breakout paras support pada paras 0.70400. Berdasarkan indicator Moshed Magic Line, harga membuat terjunan dari paras Magic Pivot 0.7077 melepasi paras support 0.7055 (MagicS1) sehingga ke paras support 0.7033 (MagicS2) namun gagal untuk turun ke paras lebih rendah. Harga kemudian dilihat pantul semula menguji paras 0.70400 setakat jam 2.46 petang. Jika harga masih meneruskan penurunan, jangkaan harga akan mencari paras terendah yang baru menuju ke paras support pada 0.7011 (MagicS3).
 Namun, jika harga gagal membuat penurunan lebih rendah dan matawang AUD mula mengukuh semula dalam pasaran yang semakin stabil, harga boleh melonjak semula dan cuba untuk menguji paras resistance pada paras 0.7098 (MagicR1) yang berada pada zon SBR (support become resistance). Seterusnya, harga berkemungkinan akan meneruskan kenaikan ke paras resistance 0.7120 (MagicR2) sebelum kenaikan yang lebih tinggi berpotensi untuk mencapai paras sehingga 0.7142 (MagicR3).
Terus ikuti perkembangan ekonomi di China yang masih dibayangi kemelut perang dagang yang mengganggu kestabilan ekonomi kedua terbesar dunia itu. Rancang dagangan yang terbaik untuk minggu hadapan pula dengan analisis teknikal menggunakan Moshed Magic Line sebagai indicator tambahan anda.

Paras support: 0.7055, 0.7033, 0.7011.
Paras resistance: 0.7098, 0.7120, 0.7142.


Kecelaruan Politik AS Memberi Ruang Kepada Emas Untuk Memantapkan Kedudukan

Emas mengukuhkan kedudukan dalam sesi Asia pada Khamis selepas Timbalan Peguam Negara Rod Rosenstein dari Jabatan Kehakiman AS melantik bekas pengarah FBI Robert Mueller sebagai peguam khas yang akan mengambil alih siasatan terhadap dakwaan penglibatan Russia di dalam pilihanraya Presiden AS.
Emas bagi penghantaran Jun di bahagian Comex New York Merchantile Exchange meningkat sebanyak 0.13 peratus kepada $1,260.29 satu troy ounce manakala copper futures diniaga menurun sebanyak 0.24 peratus.
Semalam, dagangan logam berharga melonjak ke paras tertinggi dalam tempoh dua minggu pada Rabu apabila pelabur mula menambah permintaan kepada asset yang lebih selamat gara-gara kekacauan politik dan laporan data ekonomi yang agak mengecewakan baru-baru ini.
 Ketidakstabilan politik ini berlarutan buat hari kedua berturut-turut selepas Presiden Donald Trump mengarahkan bekas Pengarah FBI James Comey menutup siasatan kes terhadap bekas Penasihat Keselamatan Negara, Mike Flynn.
Kejatuhan US Dollar telah menggalakkan permintaan bagai emas memandangkan logam berharga tersebut dinilai di dalam matawang US Dollar.
Menurut Fed rate monitor tool, prospek kenaikan kadar oleh Fed pada Jun nanti kini diletakkan pada tahap 58 peratus berbanding 70 peratus bagi minggu sebelumnya.
Sampai Bilakah US Dollar Akan Meneruskan Junaman?


Analisis Teknikal AUD/USD – Timeframe H1 – 28/9/2018

Pergerakan harga bagi pasangan matawang AUD/USD pada dagangan semalam menunjukkan harga terus membuat penurunan. Harga dilihat telah turun dari paras Magic Pivot sehingga breakout paras support 0.72350 dan mencecah paras support MagicS1 pada indicator Moshed Magic Line. Kemudian, harga naik sedikit menyentuh paras 0.72350 dan menyambung penurunan ke paras lebih rendah namun gagal untuk sampai serendah paras support MagicS2.
Pada pasaran Asia hari ini, harga dilihat didagangkan agak perlahan dan sedikit membuat kenaikan menuju ke paras Magic Pivot 0.7226 sehingga ke awal sesi pasaran Eropah di mana harga semasa berada pada paras 0.7215 setakat jam 3.29 petang. Jika USD terus mengukuh dan menekan harga, paras yang dilihat menjadi tumpuan harga adalah pada support 0.7184 (MagicS1). Seterusnya, penurunan harga akan diteruskan ke paras support terdekat iaitu pada 0.7126 (MagicS2). Dan jika harga terus mengalami kejatuhan, harga boleh mencecah sehingga ke paras support 0.7120 (MagicS3).
 Sebaliknya, jika harga kembali membuat kenaikan melepasi paras Magic Pivot 0.7226, harga boleh naik menuju ke paras resistance 0.7248 (MagicR1) terlebih dahulu sebelum mencapai paras resistance 0.7290 (MagicR2). Jika harga masih meneruskan kenaikan, harga perlu menguji paras major resistance 0.73000 untuk membuat Higher High yang baru dan dilihat juga paras resistance 0.7312 (MagicR3) yang turut berada pada zon tersebut.
Pasaran masih dilanda kebimbangan berhubung isu perang dagang di antara AS-China di mana konflik dua ekonomi besar dunia ini turut memberikan kesan terhadap kesihatan ekonomi global. Pantau juga isu-isu semasa yang lain dalam memerhati pergerakan harga pada chart AUD/USD ini dan rujuk indicator Moshed Magic Line untuk mencari paras-paras terbaik bagi posisi trading harian anda.

Paras support: 0.7184, 0.7162, 0.7120.
Paras resistance: 0.7248, 0.7290, 0.7312.


US Dollar Steady Namun Tidak Begitu Kuat

Matawang US Dollar dilihat steady melawan matawang utama lain hari ini namun kenaikan itu dilihat terhad berikutan penantian pelabur ke atas komen-komen pegawai Federal Reserve mengenai interest rate.
EUR/USD ke paras 1.1245.
 Matawang Greenback jumaat lalu menguat berikutan komen daripada pegawai Fed Boston Eric Rosengren yang mengatakan ekonomi Amerika Syarikat mampu bertahan dengan sebarang risiko.
Hari ini dijadualkan ahli FOMC yang mengundi, Lael Brainard akan berucap.
GBP/USD berada di paras 1.3268, USD/JPY menurun ke paras 102.55. Indeks US Dollar pula berada di paras 95.27.


USD Terus Parah Menjelang Data Pekerjaan ADP AS!

Sentimen positif semasa terus menghiasi pasaran sesi Eropah dengan memperlihatkan dagangan euro kekal menguat sementara mata wang gergasi USD pula susut lebih rendah.
Meskipun Pentagon AS mengatakan bahawa Rusia hanya memindahkan tenteranya sekitar Kiev dan bukannya mengundurkan diri, tetapi pasaran tidak menghiraukannya dan mendorong kebanyakan mata wang utama kekal stabil.
Pelabur kini menantikan penerbitan data pekerjaan sektor swasta ADP AS yang akan dikeluarkan pada sesi New York. Dengan jangkaan yang sedikit menurun pada bulan Mac pelabur mengurangkan pegangan terhadap US dolar.
Pada sesi yang sama, pelabur juga bakal menyaksikan bacaan akhir Keluaran Dalam Negara Kasar (KDNK) AS untuk suku keempat 2021.
 Sementara itu, mata wang yen terus mencatatkan keuntungan selepas Bank Pusat Jepun (BOJ) mengumumkan campur tangan sekali lagi untuk membeli bon kerajaan Jepun lebih banyak bagi menangani lonjakan hasil bon.
Pembukaan sesi Eropah menyaksikan dagangan yen beransur-ansur pulih dari paras terendah enam tahun yang disentuhnya pada Isnin.
Dolar Aussie dan kiwi terus mengekalkan pengukuhan dengan didagangkan lebih tinggi berbanding US dolar setelah memanfaatkan berita mengenai perkembangan yang positif dalam rundingan Ukraine-Rusia.
Selain itu, sentimen semasa dan kemerosotan US dolar juga menyokong dolar Kanada untuk turut menguat di tengah lonjakan sederhana yang dipamerkan dagangan minyak mentah.


Trump Menuduh Jerman Dikawal Oleh Rusia – Ini Reaksi Merkel

Pada hari Rabu, dalam perjumpaan para pimpinan anggota NATO yang barlansung di Brussels, Belgia, Presiden Amerika Syarikat (AS) Donald Trump telah menuduh Jerman bahawa negara itu telah dikawal oleh Rusia.
Trump menyebut hubungan antara Jerman dan Rusia adalah tidak patut dengan mengkritik hubungan jalinan kerjasama dalam bidang tenaga yang antara kedua buah negara tersebut.
“Saya harus mengatakan, saya berpendapat perkara itu sangat menyedihkan apabila Jerman membuat perjanjian minyak dan gas besar-besaran dengan Rusia, di mana kita seharusnya berhati-hati terhadap Rusia,” kata Trump.
Trump menambah dengan menzahirkan kekecewaan beliau, “Kami melindungi Jerman, Perancis, kami melindungi semua negara ini dan kemudian banyak negara tersebut tidak mengindahkan dan membuat perjanjian kilang saluran minyak dengan Rusia di mana mereka membayar berjuta dolar kepada Rusia. Saya fikir itu sangat tidak patut.”
 Trump menuduh Jerman dikawal oleh Rusia kerana Jerman akan mendapat 60-70 peratus tenaga dari Rusia dan kilang minyak baru.
Trump mendesak NATO untuk melakukan penyelidikan terhadap hal tersebut. Adapun saluran kilang minyak yang diketangahkan oleh Trump diyakini adalah saluran minyak Nord Stream 2.
Walaubagaimanapun menurut setiausaha NATO Jens Stoltenberg, menganggap tidak ada masalah bekerja sama antara Jerman dan Rusia. Bahkan selama Perang Dingin, sekutu NATO melakukan perdagangan dengan Rusia
Angela Merkel, kauselor Jerman membalas hal tersebut dengan mengatakan polisi Jerman adalah hak mereka dan bebas dari campurtangan.
Protes terbuka Trump itu telah mengejutkan banyak pihak kerana Trump telah dijadualkan untuk bertemu Presiden Rusia Vladimir Putin di Helsinki, Finlandia, pada 16 Julai nanti.


Analisis teknikal USD/JPY – Timeframe H1 – 11/1/2018

Kekuatan matawang JPY semalam telah mendorong USD/JPY untuk terus bearish dan mencapai target yang dijangkakan iaitu ke sekitar harga 111.60/30. Penurunanan semalam direkodkan hampir 105 pips. Jika diperhatikan ketika ini, secara teknikal momemtum pergerakan wave bagi USD/JPY masih dikuasai mood bearish dan selagi ia tidak breakout Key Resistance zone 112.40/10 ini, potensi masih ke arah bearish.
 Oleh itu, peluang untuk ia retrace yang boleh diperhatikan adalah di sekitar harga Key Resistance Zone dan target bearish adalah ke 111.30 atau ke sekitar harga 111.00. Walaubagaimanapun, jika breakout Key Resistance ini ia akan bullish ke resistance seterusnya iaitu 112.90.
Jadi, sesuaikan dengan pengurusan risiko dan trading plan anda.


Tumpuan Pasaran Hari Ini Terarah Kepada Pengumuman Dasar Monetari ECB

Matawang Dolar pada hari ini didagangkan merosot berbanding matawang utama yang lain ekoran kebimbangan pasaran mengenai pertumbuhan global, penutupan kerajaan Amerika Syarikat dan perbincangan perdagangan AS-China.
Menurut ketua pegawai operasi di Rakuten Securities, Nick Twidale, ketegangan perdagangan adalah faktor paling dominan untuk sentimen pelabur sekarang. Bukan itu sahaja, penutupan A.S berlanjutan terlalu lama dan pasaran ingin melihat ianya berakhir. Beliau juga menambah bahawa matawang komoditi seperti dolar Australia boleh bergerak lebih tinggi jika isu ini diselesaikan sekaligus akan memberi sentimen yang positif kepada pasaran.
Tambahan lagi, kebimbangan pertumbuhan global juga menimbulkan ketidaktentuan dalam pasaran kewangan selepas Tabung Kewangan Antarabanga (IMF) menurunkan ramalan pertumbuhan global untuk tahun 2019 dan 2020 memandangkan kelembapan yang lebih besar daripada jangkaan di China dan zon Eropah dan berkata kegagalan untuk menyelesaikan ketegangan perdagangan dapat menjejaskan lagi ekonomi global yang sedang meleset.
 Beralih kepada laporan Bank of Japan (BoJ) semalam, BoJ mengekalkan dasar monetari mereka namun mengurangkan unjuran inflasi dan memberi amaran mengenai risiko yang semakin meningkat kepada ekonomi atas faktor isu ketegangan perdagangan yang tiada kata putus dan permintaan global yang menyusut.
Dalam perkembangan di Britain pula, Sterling diniagakan meningkat selepas perjanjian Theresa May diramalkan terjejas dan ditolak oleh Parlimen sekaligus memberi tanda-tanda bahawa permohonan UK untuk keluar Kesatuan Eropah akan terbatal dan boleh memberi kelebihan kepada matawang tunggal GBP.
Tumpuan pasaran pada hari ini akan beralih kepada dasar monetari oleh Bank Pusat Eropah (ECB) pada jam 8:45 malam ini dimana jangkaan pasaran adalah kekal pada 0.00%. Pelabur menjangkakan ECB akan terus dovish dan mengekalkan dasar monetari yang longgar untuk jangka masa yang panjang. Hal ini telah ditunjukkan oleh data inflasi yang lemah serta aktiviti ekonomi yang merosot di luar jangkaan di Jerman dan Perancis.


Gabenor Poloz: Sektor Perkhidmatan Pemacu Utama Ekonomi Kanada

Dalam ucapan Gabenor Bank Pusat Kanada (BoC) pagi tadi, Poloz mengatakan sektor perkhidmatan yang semakin meningkat akan terus menstabilkan ekonomi Kanada.
Polisi monetari telah membantu pemulihan ekonomi  dan pengembangan aktiviti perkhidmatan yang akan menjadi pemacu utama ekonomi pada tahun-tahun akan datang.
Poloz mengatakan yang dia begitu yakin dan percaya penigkatan dan pengembangan sektor perkhidmatan akan menuju ke arah pemulihan ekonomi yang sepenuhnya dan ekonomi yang lebih kukuh di Kanada.
Gabenor juga menegaskan teknologi informasi sebagai sektor yang semakin cepat bertumbuh. Industri yang berasaskan teknologi semakin pesat membangun dengan industry pembuatan yang semakin berkurangan. Sektor internet di Kanada menyumbangkan 5% kepada negara itu.
 Walaupun dengan asas eksport yang begitu kuat, ekonomi Kanada sebenarnya dipandu oleh keluaran perkhidmatan. Menurut Statistik di Kanada, industry pengeluaran perkhidmatan di Kanada mencecah 70% kepada KDNK negara ini.
Bank of Canada (BoC) telah pun memotong kadar sebanyak dua kali pada 2015 dan pihak bank pusat masih dalam mood tunggu dan lihat perkembangan ekonomi yang seterusnya. Poloz menunjukkan BoC pada bulan lepas sangat hampir untuk pelonggaran polisi tetapi masih menunggu lebih petunjuk disebabkan “balance of risk” yang condong kepada ketidaktentuan.
Balance of risk bermaksud, bank pusat yang menetapkan kadar faedah pada kadar tertentu untuk mengelakkan kesan buruk inflasi dan kelemahan ekonomi.
Ekonomi Kanada berkembang sebanyak 0.2% pada September berbanding 0.4% yang dicatatkan pada Ogos. Kanada agak unik kerana Jabatan Statistik mereka mengeluarkan data KDNK (GDP) setiap bulan yang tak banyak negara berbuat demikian selain mengeluarkan data suku tahunan. IMF menjangkakan prospek pertumbuhan Kanada akan berkembang 1.2% pada 2016. Manakala pada 2017, IMF menjangkakan pertumbuhan sebanyak 1.9%.

Dua Nasib Berbeza dicatat Oleh Matawang Aussie dan Kiwi Dalam Sesi Eropah!


Sentimen Berisiko Pasaran Benamkan AUD/USD

Mata wang komoditi didagangkan susut pada sesi Asia hari ini susulan pasaran masih memberi reaksi yang berwaspada selepas sentimen risk-off pasaran di awal minggu susulan laporan Presiden Turki, Tayyip Erdogan telah memecat gabenor bank pusat.
US dolar walau bagaimanapun dilihat gagal untuk mengekalkan pengukuhan ekoran penyusutan semula hasil bon Amerika Syarikat (AS) dari paras tertinggi 14 bulan yang dicapai sebelum ini.
Mata wang dolar Australia dilihat ketara menyusut sepanjang sesi Asia hari ini sehingga dagangan bersambung di awal sesi Eropah.
Tekanan terhadap dolar Aussie juga berkemungkinan didorong oleh faktor sekatan ke atas pegawai China oleh AS, Kanada, UK dan Eropah berhubung isu penindasan hak asasi manusia komuniti Muslim Uighur.
Dapat dilihat harga pada carta pasangan mata wang AUD/USD, harga gagal melepasi paras 0.77500 sebelum bergerak di bawah paras halangan Moving Average 50 (MA50) pada rangka masa 1 jam untuk isyarat trend bearish.
Penurunan harga menuju ke paras 0.76700 untuk menguji zon sokongan tersebut dengan jangkaan harga bakal meneruskan penurunan lebih rendah.
 Penurunan yang diteruskan dijangka akan ke paras sekitar 0.75700 yang menjadi paras sokongan harga pada dagangan Februari lalu.
Sekiranya harga kembali paparkan kenaikan semula, pelabur akan memberi perhatian terhadap reaksi harga pada zon tumpuan sebelum ini sekitar 0.77500 dan juga rintangan 0.78300.
Penurunan dijangkakan akan ke paras lebih rendah jika US dolar kembali mengukuh semula dan menambahkan tekanan terhadap dagangan dolar Aussie.
Lihat gambar carta pasangan mata wang AUD/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


GBP/USD Terus Melonjak Sebaik Sahaja Dagangan Minggu Ini Bermula

Pound Sterling didagangkan lebih tinggi berbanding US dolar pada awal minggu ini sementara US dolar bergerak lemah dalam pasaran ekoran sentimen positif vaksin yang masih menjadi perhatian.
Namun, kebimbangan terhadap penularan wabak pandemik sehingga mencatatkan angka kematian tertinggi sebanyak 11,752 pada Jumaat lalu telah membuatkan pelabur berwaspada terhadap sentimen yang agak bercampur.
Berhubung perkembangan Brexit pula, Presiden Suruhanjaya Eropah Ursula von der Leyen memaklumkan bahawa perkembangan yang baik pada rundingan walaupun beliau menambah masih terdapat beberapa perkara yang perlu dimuktamadkan.
Pasaran sedang menantikan pengumuman Brexit pada minggu ini dengan harapan UK dan Kesatuan Eropah (EU) dapat mengikat persetujuan.
Harapan tersebut menjadi faktor mendorong peningkatan dagangan Pound Sterling dengan mempamerkan kenaikan pada carta harga GBP/USD melepasi zon resistance 1.30000 sebaik sahaja dagangan minggu ini bermula.
Zon resistance tersebut sebelum ini gagal ditembusi sejak diuji selama 2 minggu lalu, namun harga berjaya menembusinya di awal sesi Asia hari ini sekaligus mencatatkan paras ketinggian terbaru 11 minggu.
 Setakat awal sesi Eropah, harga masih bergerak perlahan di sekitar paras ketinggian 1.33300 sementara pasaran menantikan data bagi sektor pembuatan dan perkhidmatan UK pada jam 5.30 petang waktu tempatan.
Jika momentum kenaikan harga berjaya dikekalkan, paras ketinggian 1.34000 akan dituju harga sebelum ke paras 1.35000 yang menjadi rintangan harga pada dagangan September lalu.
Namun jika harga kembali menjunam semula di bawah paras 1.30000, pelabur akan kembali melihat isyarat trend bearish pada carta GBP/USD.
Penurunan lebih rendah bakal menuju ke paras 1.32000 yang menjadi paras sokongan harga pada dagangan minggu lalu.
Lihat gambar carta pasangan mata wang GBP/USD di bawah untuk rujukan analisis teknikal anda.


Pandangan Kalendar Ekonomi Mingguan 28 Sep – 2 Okt 2015

Seminggu yang bergelora telah menyaksikan dolar merudum tetapi pulih semula dengan agak baik. Keyakinan Pengguna dan laporan pekerjaan ADP Amerika Syarikat, GDP Kanada, ucapan Presiden Federal Reserve AS Janet Yellen dan penumpuan ke atas laporan pekerjaan bulanan AS merupakan tonggak berita ekonomi yang bakal menggerakkan pasaran minggu ini.
Sedikit ulasan minggu lepas:
Dolar AS merudum untuk seketika, ekoran kelembapan pada pesanan barangan tahan lama. Kejatuhan tersebut lebih dirasai dengan euro, yang menerima komen negatif yang biasa sahaja dari Presiden ECB Mario Draghi. Namun nasib dolar tiba-tiba berubah apabila Presiden Feds Janet Yellen berucap dengan nada agresif, menekankan bahawa kenaikan kadar pada 2015 adalah suatu yang hampir pasti.
Anggaran GDP akhir bagi suku kedua di Amerika Syarikat mengatasi jangkaan dengan bacaan tahunan yang lebih baik sebanyak 3.9%. Di pasaran lain, Aussie terus bergelut dengan satu lagi data yang lemah dari China dan USD/CAD telah mencapai paras 11 tahun tertinggi, namun kedua-dua mata wang komoditi itu telah pulih.
Berikut adalah agenda utama dalam kalendar Forex minggu ini:
Jom kita lihat:
Isnin, 8:30 Malam
Ucapan Presiden Feds New York:  William Dudley, Presiden Federal Reserve New York akan memberikan satu temu bual bersama Wall Street Journal dan bercakap tentang isu kenaikan kadar dan jangkaan inflasi. Dalam perbincangan lalu beliau menentang kenaikan kadar pada bulan September, di tengah-tengah perkembangan pasaran kewangan antarabangsa, tetapi berkata beliau masih berharap Feds akan menaikkan kadar tahun ini. Turun naik pasaran adalah dijangka.
Selasa, 10:00 Malam
CB Keyakinan Pengguna AS:  Keyakinan pengguna AS meningkat pada bulan Ogos, pulih selepas kejatuhan mendadak pada bulan Julai. Indeks persidangan lembaga keyakinan pengguna meningkat kepada 101.5 daripada dikemaskini kepada 91.0 pada bulan sebelumnya, terutamanya disebabkan oleh perkembangan yang baik daripada pasaran buruh. Keadaan semasa adalah lebih baik; dari segi pasaran pekerjaan yang meningkat daripada 19.9% pada bulan Julai kepada 21.9% pada bulan Ogos. Orang-orang yang beranggapan “susah mendapat kerja” menurun daripada 27.4% pada bulan Julai kepada 21.9% pada bulan Ogos. Penganalisis percaya bacaan yang kukuh akan menyokong perbelanjaan pengguna yang lebih kukuh pada bulan-bulan berikutnya. Keyakinan pengguna AS dijangka mencecah 96.2 kali ini.
Rabu, 8:15 Malam
 Laporan ADP NFP:  Sektor swasta Amerika Syarikat terus meningkatkan kadar pengambilan pekerja pada bulan Ogos, walaupun dilanda kegawatan pasaran kewangan global. Laporan ADP menunjukkan pekerja swasta meningkat 190 ribu daripada 177 ribu pada bulan Julai. Bacaan adalah di bawah jangkaan ekonomi tetapi sejajar dengan trend pertumbuhan tujuh bulan pertama tahun ini. Tambahan pula, data yang kukuh daripada sektor pembuatan dan aktiviti domestik menunjukkan peningkatan dalam aktiviti ekonomi. Ahli ekonomi menjangkakan laporan ADP NFP akan menunjukkan kenaikan 191 ribu pekerjaan.
Rabu, 8:30 Malam
GDP Kanada:  Ekonomi Kanada berkembang 0.5% pada bulan Jun, selepas menguncup 0.2% pada bulan sebelumnya. Walau bagaimanapun, bacaan positif ini tidak boleh mengimbangi pertumbuhan negatif pada suku kedua secara keseluruhan. Pada asas tahunan, ekonomi menyusut 0.5% dalam tempoh April hingga Jun, selepas penguncupan tahunan 0.8% dalam tempoh tiga bulan pertama 2015. Pembuat dasar bimbang tentang kemungkinan kemelesetan ekonomi telah melanda, tetapi data terbaru menunjukkan trend pertumbuhan pada suku ketiga. GDP Kanada pada Julai dijangka mencecah 0.2%.
Khamis, 3:00 Pagi
Ucapan Presiden Federal Reserve AS:  Pengerusi Federal Reserve AS Janet Yellen dijadualkan berucap di St Louis. Selepas mesyuarat penting Feds pada bulan ini, di mana Federal Reserve menangguhkan langkah kenaikan kadar; Pengerusi Feds Janet Yellen berkata bank pusat AS itu masih bersedia untuk menaikkan kadar pada tahun ini buat kali pertama dalam tempoh hampir satu dekad. Yellen berkata kelemahan inflasi baru-baru ini adalah sementara, disebabkan oleh dolar dan harga minyak yang rendah, yang pastinya akan berlalu. Beliau berkata prospek ekonomi AS kelihatan semakin kukuh, sekaligus mencadangkan kenaikan kadar sudah dekat. Turun naik pasaran adalah dijangka.
Khamis, 8:30 Malam
Tuntutan Pengangguran AS:  Bilangan permohonan untuk bantuan pengangguran yang difailkan minggu lalu, meningkat tetapi kurang daripada jangkaan, mencapai 267 ribu yang menunjukkan trend pertumbuhan ekonomi Amerika Syarikat yang berterusan. Pakar ekonomi menjangkakan bilangan tuntutan untuk mencapai 268 ribu. Purata bergerak empat minggu menurun sebanyak 750 kepada paras terendah dalam lebih daripada satu bulan – mencapai 271,750. Bilangan mereka yang masih menerima bantuan pengangguran hampir tidak berubah pada 2.24 juta. Jumlah tuntutan baru dijangka meningkat kepada 273 ribu pada minggu ini.
Khamis, 10:00 Malam
ISM PMI Pembuatan AS:  Sektor pembuatan Amerika Syarikat berkembang pada kadar paling perlahan sejak Mei 2013, mencapai 51.1 selepas mencatatkan 52.7 pada bulan Julai. Pesanan baru jatuh 4.8% kepada 51.7, juga paras terendah sejak Mei 2013. Indeks pekerjaan pula merosot kepada 51.2 daripada 52.7 pada bulan Julai. Bacaan pekerjaan yang lemah menunjukkan kelembapan yang sederhana dalam kenaikan gaji pekerja kilang pada bulan Ogos. Ahli ekonomi menjangkakan PMI pembuatan AS mencapai 51.3 pada bulan September.
Jumaat, 8:30 Malam
Laporan NFP AS:  Pertumbuhan pekerjaan AS menjadi sederhana pada bulan Ogos, tetapi kadar pengangguran menurun hampir ke paras 7 setengah tahun terendah manakala kadar upah meningkat. Pekerja bukan ladang (NFP) meningkat 173 ribu pada bulan Ogos selepas tambahan semakan semula 245 ribu pada bulan Julai. Peningkatan Ogos adalah yang paling kecil dalam tempoh lima bulan, di tengah-tengah kehilangan pekerjaan di sektor pembuatan. Walaupun laporan itu bercampur-campur, trend umum kekal positif yang menunjukkan bahawa ekonomi AS kekal kukuh. Penganalisis menjangkakan pertambahan pekerjaan sebanyak 202,000 pada bulan September dengan kadar pengangguran sebanyak 5.1%. Kadar upah bulanan dijangka meningkat sebanyak 0.2%.
** Semua masa dalam waktu Malaysia dan yang sewaktu dengannya GMT +8


Keputusan Mesyuarat ECB Tekan Semula EUR/USD Ke Bawah

Pergerakan US dolar suram menuju penghujung minggu berikutan data tuntutan pengangguran Amerika Syarikat (AS) yang diterbitkan pada sesi New York semalam kembali catatkan peningkatan semula.
US dolar dilihat bergerak lemah berbanding kebanyakan mata wang utama yang lain dalam pasaran kecuali Euro.
Mata wang Euro paparkan pergerakan rancak semalam dengan tumpuan utama pelabur terarah kepada keputusan mesyuarat dasar bank pusat Eropah yang menyaksikan kejatuhan nilai Euro.
Seperti yang telah dijangkakan pasaran, European Central Bank (ECB) mengekalkan dasar yang longgar dalam mesyuarat terbaru dan memberi isyarat bahawa kadar faedah akan terus kekal di paras rendah sehingga sasaran inflasi dicapai.

Pandangan sudut teknikal pada carta pasangan mata wang EUR/USD semalam, harga pada mulanya membuat kenaikan ke paras 1.18300 dilihat telah menjunam semula sekitar 70 pips ke bawah paras 1.17600 selepas keputusan mesyuarat ECB.
Harga kemudiannya bergerak mendatar sehingga ke penghujung sesi New York dan pergerakan di bawah paras halangan Moving Average 50 (MA50) pada rangka masa 1 jam kembali memberi isyarat bearish.
 Bersambung pada sesi Asia pagi Jumaat, harga bergerak perlahan di sekitar paras 1.17800 dengan jangkaan penurunan lebih rendah harga akan diteruskan pada sesi berikutnya.
Penurunan harga bakal menuju ke zon support 1.17200-1.17000 menguji sekali lagi zon tersebut seperti dagangan Mac lalu sebelum mencatatkan paras terendah terbaru sejak November 2020.
Namun, sekiranya harga melonjak kembali di atas paras 1.18000, pelabur akan melihat sebagai petunjuk awal bagi trend bullish harga semula.
Kenaikan harga seterusnya akan terdorong untuk menuju ke zon rintangan tumpuan sebelum ini pada 1.19000.
Tumpuan pelabur pada dagangan penghujung minggu akan terarah pada data sektor ekonomi bagi pembuatan dan perkhidmatan di Eropah dan AS yang akan mempengaruhi kedua-dua mata wang Euro dan US dolar.
Lihat gambar carta pasangan mata wang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Ini Pergerakan Matawang Eropah Di Tengah Kesuraman USD

Permulaan dagangan sesi Eropah menyaksikan US dolar bergelut mencari sokongan untuk meningkat lebih tinggi berbanding kebanyakan matawang utama.
Hasil perbendaharaan AS 10 tahun yang meningkat telah membantu dolar greenback untuk mencatatkan sedikit kenaikan, namun masih belum cukup kuat untuk mendorong peningkatan lebih tinggi.
Berbanding enam matawang utama, indeks dolar yang mengukur kekuatan dolar greenback didagangkan sedikit berubah pada 92.22.
Matawang euro kekal didagangkan stabil di sekitar paras harga 1.18700, dengan pergerakan harga sedikit terkesan dengan bacaan data sentimen ekonomi Jerman tinjauan ZEW yang kurang memberangsangkan.
 Indeks sentimen ekonomi Jerman susut lebih rendah daripada jangkaan kepada 26.5 pada bulan September, berbanding unjuran untuk meningkat 30.2, dan jatuh dari bacaan sebelumnya pada 40.4.
Sementara itu, matawang pound pula menyusut, gagal menfaatkan kenyataan hawkish pembuat dasar Bank Pusat England (BOE), Michael Saunders yang mengatakan bank pusat perlu meningkatkan kadar faedah pada tahun depan sekiranya pertumbuhan berterusan dan inflasi semakin meningkat.
Pertikaian yang berlarutan mengenai protokol Ireland Utara, nampaknya telah menekan dagangan pound. Dalam perkembangan terbaru, UK melanjutkan tempoh ‘grace period’ untuk pelaksanaan pemeriksaan di sempadan Ireland Utara bagi memberi lebih banyak ruang kepada Britain dan Kesatuan Eropah (EU) untuk berbincang mengenai protokol tersebut.
Walau bagaimanapun, EU tegas mengulangi pendiriannya yang enggan untuk mengadakan rundingan semula.


Analisis teknikal GBP/USD – Timeframe H1 – 15/5/2018

Secara teknikal, mood pergerakan GBP/USD masih didominasi momentum bearish(LH,LL,LH,LL  dan diperhatikan di H1 ketika ini ia masih berada dalam keadaan sideways. Penurunan ini dijangkakan berakhir sekiranya ia masih tidak breakout Key Support mingguan 1.3460.
Dan peluang yang boleh diperhatikan adalah sekitar harga samaada 1.3530 atau ke 1.3500 sebelum ia kembali melakukan kenaikan/bullish bagi melengkapkan pergerakan retracement di timeframe yang lebih besar.
 Jika bullish, GBP/USD berpotensi tinggi untuk mencapai ke sekitar Key Resistance 1.3600 dan jika breakout, ia akan mencapai ke level resistance yang lebih tinggi iaitu 1.3650/60. Walaubagaimanapun, sekiranya GBP/USD masih berada di range sideways ini,kemungkinan ia akn sideways pada minggu ini.
Oleh itu, penting untuk memperhatikan Key Support Zone samaada ia akan dibreakout ataupun sebaliknya.
Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


USD Terus Muram Susulan Data Terbaru Ini!

Dolar greenback terus memaparkan aksi menyuramkan pada awal sesi dagangan Selasa sementara mata wang pound pula melanjutkan pengukuhan lebih tinggi.
Kelemahan US dolar berterusan susulan data PMI pembuatan Amerika Syarikat tinjauan ISM yang diterbitkan pada sesi New York dicatatkan menurun kepada 50.9 pada September daripada 52.8 bulan sebelumnya.
Ini merupakan pengembangan paling rendah dalam aktiviti perkilangan sejak penguncupan yang dicatatkan pada 2020.
Selain itu, kemerosotan dolar greenback turut menyusuli penyusutan lebih rendah dalam hasil perbendaharaan 10 tahun AS.
 Sementara itu, pound terus menguat selepas Menteri Kewangan UK Kwasi Kwarteng membatalkan rancangan pemotongan cukai 45% ekoran kritikan yang diterima daripada pelbagai pihak.
Dalam pada itu, euro turut meningkat berikutan kemerosotan US dolar meskipun kenaikan yang dicatatkan terbatas susulan bacaan data PMI pembuatan Eropah yang disemak semula kurang memberangsangkan.
Secara berasingan, dolar Aussie menjadi tumpuan utama pelabur pada sesi Asia yang menantikan mesyuarat polisi Reserve Bank of Australia (RBA) dengan jangkaan peningkatan 50 mata asas dalam kadar faedah.
Mata wang antipodean itu didagangkan lebih tinggi berbanding US dolar seiring dengan dolar kiwi yang turut menantikan mesyuarat polisi Reserve Bank of New Zealand (RBNZ).


Ahli Bukan-OPEC Turut Memotong Pengeluaran Minyak Mereka

Pengeluar minyak bukan dari kalangan ahli OPEC (Organization of the Petroleum Exporting Countries) telah bersetuju untuk memotong jumlah pengeluaran minyak bersama-sama ahli OPEC untuk menyelesaikan masalah lebihan bekalan (oversupply) dalam pasaran minyak mentah dunia. Hal ini adalah berikutan kejatuhan harga minyak mentah dunia yang dicatatkan selama dua tahun bermula pada 2014.
Perjanjian ini termasuk Rusia dan beberapa Negara bukan dari kalangan pengeluar OPEC yang terlibat dalam pemotongan jumlah pengeluaran sebanyak 600,000 tong sehari yang bermula pada bulan hadapan. Usahasama ini merupakan perjanjian pertama dalam kalangan ahli OPEC dan bukan-OPEC sejak 15 tahun lalu.
Bulan lepas ahli OPEC telah pun membuat perjanjian pemotongan sebanyak 1.2 juta tong sehari yang menyebabkan lonjakan hampir 10% harga minyak mentah dunia. Pada masa itu, hanya Rusia yang memberikan komitmen kepada perjanjian ini yang berjanji akan mengurangkan 300,000 pengeluarannya.
Selain Rusia, negara-negara yang turut dalam perjanjian ini ialah Azerbaijan (35,000 pemotongan), Kazakhstan (50,000), Oman (45,000) dan Mexico (100,000 tong sehari).
 Menteri minyak Venezuela mengatakan sebelum mesyuarat pada hari ini, “Kami berhasil mengumpulkan 25 negara dari OPEC dan bukan-OPEC untuk menstabilkan pasaran minyak mentah dunia dan mempertahankan harga yang sepatutnya untuk komoditi kami ini”.
Indonesia yang dikeluarkan dari keahlian OPEC tanpa sebab yang pasti tidak termasuk dalam perjanjian kali ini.
Ada juga pemerhati yang skeptical dengan perjanjian yang dicapai pada Sabtu sama ada ia adalah pemotongan yang hanya bermusim atau pemotongan yang serius dari negara-negara ini. Minggu ini pasaran disaksikan oleh OPEC yang mengambil peluang membuat banyak pengeluaran sebelum pemotongan bermula bulan hadapan yang mencapai rekod tertinggi.
Minyak mentah dunia minggu ini berakhir di paras yang tinggi dengan West Texas Intermediate (WYI) berada di paras $51.50 setong pada Jumaat. Manakala minyak Brent (Brent-oil) berada di paras $54.33.


Prestasi Positif Pound Pacu GBP/JPY Lonjak 200 Pips!

Menilai kepada carta harga pasangan matawang GBP/JPY, pergerakan harga telah menyangkal trend penurunan yang dipamerkan pada minggu lalu untuk kembali memberi isyarat bullish yang lebih jelas.
Zon sokongan 149.000 masih lagi menjadi zon bagi menyokong semula lonjakan harga dan ia turut merupakan zon yang paling sukar ditembusi walaupun telah diuji berkali-kali sejak April 2021.
Trend bullish yang dipersembahkan itu juga telah menghasilkan kenaikan melebihi 200 pips untuk menuju semula ke zon SBR (support become resistance) 152.000 sebelum kembali menyusut.
Matawang Pound terus dipacu untuk mengukuh dan mengambil peluang ke atas kelemahan matawang safe-haven Yen walaupun masih berisiko dengan peningkatan harga gas di UK.
Corak peningkatan yang lebih tinggi berkemungkinan bakal menuju ke paras rintangan 152.000 bagi merekodkan lonjakan 3 hari berturut-turut dan mencatat HH (higher high) yang terbaharu.
Lonjakan yang lebih ketara akan menyaksikan pergerakan harga kembali menguji zon rintangan 153.000 yang masih lagi menjadi zon tumpuan sebelum ini untuk diuji.
 Walaupun begitu, pelabur perlu lebih berwaspada sekiranya situasi pasaran mempamerkan perubahan dan kemungkinan untuk harga kembali menjunam ke bawah.
Penurunan semula harga yang lebih rendah di bawah paras 151.000 akan memberi isyarat untuk perubahan trend bearish dan dijangka akan menguji semula zon RBS (resistance become support) 150.000.
Manakala zon sokongan yang lebih kukuh sekitar 149.000 masih menjadi paras untuk diberi perhatian jika harga kekal meneruskan penurunan.
Lihat gambar carta pasangan mata wang GBP/JPY di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


EUR/USD Melonjak 100 Pips, Bakal Catat Paras Ketinggian Terbaru 9 Minggu?

Dagangan pada Selasa dikejutkan dengan penyusutan ketara oleh nilai matawang US dolar dalam pasaran berikutan perubahan sentimen risk-on pasaran yang melemahkan dagangan matawang safe-haven.
Ini adalah didorong laporan ujian penghasilan vaksin Coronavirus di Australia oleh syarikat bioteknologi Amerika Syarikat, Novavax dengan jangkaan hasil keputusan akan diketahui pada Jun atau Julai. Sehingga kini, sebanyak 12 vaksin berbeza telah diuji di seluruh dunia.
Termasuk dagangan emas dan Yen Jepun, US dolar telah mempamerkan penyusutan berbanding matawang utama yang lain pada carta harga.
Terutamanya carta pasangan matawang EUR/USD semalam, harga telah mencatatkan kenaikan lebih 100 pips bermula sesi Asia sehingga berakhir sesi pasaran US.
Walaupun disokong oleh penyusutan US dolar, pengukuhan oleh Euro pula dilihat terhad oleh kegoyahan pada isu cadangan dana pemulihan €500 bilion untuk membantu negara anggota. Namun rancangan tersebut dibantah oleh Austria, Sweden, Denmark dan Netherlands yang digelar ‘frugal four’.
Pun begitu, kenaikan harga pada carta EUR/USD semalam hampir menyentuh paras ketinggian 1.10000 di zon resistance pada penghujung sesi pasaran US sebelum menutup dagangan lebih rendah.
Bersambung pada sesi Asia hari ini, harga bergerak perlahan dan menunjukkan corak penurunan. US dolar dilihat kembali mendapat sokongan dengan risiko ketegangan antara Amerika Syarikat dan China.
 Amerika Syarikat dilaporkan sedang mempertimbangkan sekatan terbaru kepada China susulan tekanan Beijing terhadap Hong Kong.
Penurunan harga pada carta EUR/USD berkemungkinan menuju paras sekitar 1.09400 dan menguji paras sokongan dinamik Moving Average 50 (MA50). Melepasi halangan ini akan memberikan isyarat perubahan trend bearish.
Penurunan lebih rendah bakal menuju zon RBS (resistance become support) di bawah paras 1.09000.
Namun jika sentimen risk-on pasaran terus kekal, harga bakal meneruskan momentum kenaikan semalam dan melepasi resistance pada 1.10000 yang gagal ditembusi sejak dagangan April lalu.
Kenaikan lebih tinggi akan mencatatkan paras ketinggian terbaru 9 minggu pada carta EUR/USD berkemungkinan menuju resistance pada dagangan penghujung Mac sekitar 1.11400.
Lihat gambar carta pasangan matawang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


USD/CAD Catat Kenaikan Mingguan Sehingga 250 Pips!

Setakat minggu ini sahaja, harga pada carta pasangan mata wang USD/CAD telah melonjak sekitar 250 pips mencatatkan paras tertinggi terbaru 7 minggu.
Faktor utama yang mendorong kenaikan harga yang lebih ketara pada minggu ini adalah susulan keputusan mesyuarat FOMC yang telah mengukuhkan semula dagangan US dolar dalam pasaran.
Selain itu, pretasi dolar Kanada pula dilihat agak tertekan dipengaruhi oleh sentimen pasaran minyak mentah yang membimbangkan.
Pelabur meneliti laporan terbaru berkenaan perbincangan antara Tehran dan Washington untuk menghidupkan semula perjanjian Nukelar 2015 yang menambah sentimen negatif terhadap pasaran minyak.
Dengan ketidaktentuan pada pasaran minyak mentah global telah memperlihatkan harga pada carta USD/CAD pamerkan trend bullish yang lebih jelas sehingga penghujung minggu ini.
Disokong pada paras sokongan 1.21300 yang merupakan paras terendah minggu ini, harga telah melonjak ke paras 1.22700 ketika reaksi pasaran terhadap mesyuarat FOMC.
Menyambung dagangan pada Khamis semalam, harga telah mendaki lebih tinggi mencapai paras ketinggian sekitar 1.23700 untuk catatkan kenaikan seharian 100 pips.
 Sehingga bersambung pada dagangan sesi Eropah hari ini, harga masih menguji paras tersebut dengan paras 1.24000 dilihat sebagai zon resistance yang perlu diuji harga.
Melepasi zon tersebut akan mendorong kenaikan lebih tinggi ke zon SBR (support become resistance) pada 1.24700-1.25200.
Sekiranya harga membuat penurunan, paras 1.22700 dilihat sebagai zon sokongan harga untuk meneruskan kenaikan semula.
Penurunan lebih rendah yang diteruskan akan kembali ke sekitar paras 1.21800 dan berkemungkinan pelabur telah mendapat isyarat untuk perubahan trend bearish.
Lihat gambar carta pasangan mata wang USD/CAD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Analisis Teknikal GBP/USD – Timeframe H1 – 5/10/2018

Matawang GBP pada dagangan semalam dilihat kembali mendapat permintaan dalam pasaran semasa setelah rundingan Brexit dilihat semakin positif. Pada sesi pasaran Asia semalam, harga didagangkan di paras serendah 1.2920 sebelum harga membuat kenaikan pada sesi pasaran Eropah dan New York, melepasi paras Magic Pivot semalam dan juga paras resistance MagicR2 pada indicator Moshed Magic Line.
Pada sesi pasaran Asia hari ini pula, harga dilihat didagangkan lebih tinggi dari paras Magic Pivot 1.2993 dan kemudiannya bergerak turun menuju ke paras Magic Pivot tersebut. Pada awal sesi pasaran Eropah, harga dilihat kembali membuat lonjakan dan harga bergerak menuju ke paras resistance 1.3066 (MagicR1) di mana harga semasa berada di paras 1.30520 setakat jam 2.47 petang. Jika Brexit terus positif dan menyokong kekuatan nilai GBP, jangkaan harga akan membuat kenaikan sehingga ke paras resistance 1.3114 (MagicR2) untuk menguji zon SBR (support become resistance) tersebut. Dan jika harga berjaya breakout paras itu, harga dijangka akan menyambung kenaikan ke paras resistance 1.3187 (MagicR3).
 Sebaliknya, jika harga kembali ditekan ke paras lebih rendah, harga dijangka akan turun semula melepasi paras Magic Pivot 1.2993 sebelum menuju ke paras support 1.2873 (MagicS2). Kemudiannya, harga berkemungkinan akan membuat penurunan ke paras support 1.2873 (MagicS2) selepas berjaya breakout paras 1.29000. Dan paras support seterusnya yang berpotensi dicecah harga jika harga meneruskan penurunannya adalah dilihat pada paras 1.2825 (MagicS3).
Rundingan Brexit dilihat semakin hampir mencapai kesepakatan di antara kedua-dua pihak. Terus ikuti perkembangan rundingan ini dalam memantau pergerakan harga pada chart GBP/USD. Gunakan indicator Moshed Magic Line sebagai rujukan tambahan untuk analisis teknikal anda.

Paras support: 1.2945, 1.2873, 1.2825.
Paras resistance: 1.3066, 1.3114, 1.3187.


Keputusan Pilihan Raya UK : Kemenangan Sah Milik Parti Boris Johnson!

Boris Johnson kekal memegang jawatannya sebagai Perdana Menteri UK selepas keputusan rasmi pilihan raya menunjukkan kemenangan majoriti berpihak kepada Parti Konservatif di bawah pimpinannya.
Parti Konservatif meraih kemenangan mutlak dalam parlimen UK, menepati ramalan yang dikeluarkan oleh exit poll yang menunjukkan parti itu akan memenangi majoriti terbesar sejak kejayaan Margaret Thatcher pada tahun 1987.
Kemenangan ini akan membolehkan PM Johnson mendapatkan kelulusan perjanjian Brexit melalui persetujuan parlimen dan seterusnya menunaikan janji beliau untuk membawa UK keluar daripada Kesatuan Eropah (EU) pada 31 Januari 2020.
PM Johnson, dalam ucapannya pada hari ini memberitahu bahawa partinya telah diberikan mandat untuk mendapatkan Brexit berlaku pada tarikh akhir yang ditetapkan.
 Susulan kemenangan tersebut, Presiden AS Donald Trump menyampaikan ucapan tahniah beliau kepada PM Johnson dan memberitahu Britain dan Amerika Syarikat kini bebas untuk mendapatkan perjanjian perdagangan yang besar selepas Brexit.
Presiden Majlis EU, Charles Michel juga mengucapkan tahniah kepada Parti Konservatif dan menyatakan kesediaannya untuk berunding kerjasama yang rapat dengan UK. Beliau juga berharap perjanjian Brexit akan mendapat kelulusan daripada parlimen secepatnya.
Selepas hampir setengah abad UK menyertai EU, PM Johnson kini perlu berhadapan dengan beberapa rundingan perjanjian yang akan menentukan hubungan antara UK dengan EU pada masa akan datang.
Kebanyakan penganalisis berpendapat bahawa proses rundingan ini akan mengambil bertahun-tahun tetapi PM Johnson telah berjanji ia dapat diselesaikan dalam tempoh peralihan selama 11 bulan yang akan berakhir pada Disember 2020.
Sementara itu, Jeremy Corbyn mengumumkan bahawa beliau akan meletakkan jawatan sebagai pemimpin Parti Buruh selepas partinya mengalami kekalahan paling teruk dalam tempoh 84 tahun.


Sentimen Terkini Pasaran Minyak Mentah Global

Harga minyak mentah susut dalam sesi Asia hari ini berikutan peningkatan terbaru jumlah pelantar AS (Amerika Syarikat) yang konsisten selama tujuh bulan lalu.
Pertumbuhan ekonomi rendah dicatatkan oleh China dan kebimbangan kepada pengeluaran dari Rusia turut memberi kesan kepada kejatuhan minggu lalu. Tambahan lagi jangkaan kenaikan kadar The Fed berpotensi memberi takanan kepada harga komoditi ini di mana kadar faedah yang lebih tinggi akan menguatkan US dolar.
Seperti yang dikeluarkan pada lewat sesi Jumaat, Baker Hughes melaporkan pertambahan tujuh pelantar di AS minggu lalu kepada 609 pelantar setakat ini, yang juga merupakan jumlah tertinggi sejak 17 bulan yang lalu. Jumlah ini dijangka akan bertambah lagi beberapa bulan akan datang dengan potensi kenaikan pelaburan modal dalam industri ini.
 Perjanjian pemotongan bekalan minyak mentah oleh 24 negara sebelum ini terus menyokong pengeluaran dari AS di mana AS merekodkan 132 pertambahan pelantar sejak perjanjian itu dimeterai.
Selain pengeluaran dari AS, jangkaan pemotongan oleh Rusia yang kurang daripada jangkaan mengurangkan keyakinan pedagang kepada perjanjian ini. Rusia hanya mengurangkan 120,000 tong sehari berbanding 300,000 yang dijanjikan sebelum ini.
Ketika ini harga komoditi hitam menguat selepas mencapai paras terendah dalam sesi Asia pagi tadi. Minyak WTI (west texas intermediate) naik dari paras terendah $53.01 setong dan kini didagang di sekitar $53.46. Manakala minyak Brent naik dari paras terendah hari ini $55.37 setong kepada $55.89 ketika ini.


Analisis Teknikal USD/CHF – Timeframe H1 – 5/3/2018

Jika diperhatikan, secara teknikal pasangan matawang USD/CHF telah breakout trendline/pergerakan bullish minggu lalu dan kini berpotensi untuk membuat penurunan selagi ia tidak breakout Key Resistance 0.9400.
 Jangkaan penurunan adalah sekitar Key Support dan jika breakout ia berpotensi untuk bearish ke harga lebih rendah iaitu 0.9320/14. Oleh itu, Key Resistance ini memainkan peranan yang penting untuk diperhatikan ketika ini dan selagi ia tidak dibreakout, potensi masih ke arah bearish.
Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Keyakinan Pengguna (OuM) Meningkat, Komponen Inflasi Kekal

Keyakinan pengguna AS meningkat pada April yang ditujukkan oleh data yang dikeluarkan sebentar tadi oleh University of Michigan. University of Michigan consumer confidence index meningkat kepada 98 berbanding jangkaan 97.1 dan bacaan sebelum ini 96.9.
Data ini adalah hasil tinjauan oleh Universiti Michigan ke atas 500 orang pengguna bagi mendapatkan pendapat mereka tentang tahap ekonomi pada masa ini dan jangkaan mereka di masa hadapan. Data ini dikelurakan setiap pertengahan bulan yang mewakili bacaan pada bulan tersebut.
Indeks keadaan semasa meningkat kepada 115.2 dari 113.2 sebelum ini.
 Indeks jangkaan pengguna turut meningkat kepada 86.9 dari 86.5 pada pada Mac.
Komponen jangkaan inflasi pula tidak berubah dari bacaan sebelum ini di paras 2.5%.
The Federal Reserve akan terus meneliti jangkaan inflasi khususnya dengan jangkaan yang terus stabil. Dalam konteks ini, ia dilihat akan membantu mencapai sasaran inflasi dalam jangka masa sederhana.
Tiada reaksi pasaran yang signifikan selepas data ini dikeluarkan dengan Usd/Jpy masih berada di sekitar 109.30 dan juga bon 10-tahun AS susut 0.06 kepada 2.26% ketika ini.


Sentimen Matawang Utama : US Dolar Mengukuh Didorong Perlebanjaan Pengguna Yang Kukuh!

Matawang US dolar mengukuh ke paras tertinggi dalam tempoh hampir 1 bulan ini pada awal dagangan hari Jumaat berikutan terdapat tanda-tanda bahawa perang dagang AS-China yang semakin reda.
Matawang US dolar menunjukkan pengukuhan berbanding matawang safe haven seperti Swiss Franc, dimana terdapat laporan yang menunjukkan Swiss National Bank secara diam-diam campur tangan bagi menangkis kesan aliran masuk oleh para pelabur berikutan isu perang dagang AS-China.
Selain itu, pengukuhan US dolar juga didorong oleh data yang positif dikeluarkan oleh Jabatan Perdagangan Amerika Syarikat. Laporan terkini yang dikeluarkan menunjukkan perbelanjaan pengguna AS meningkat dengan kukuh pada bulan Julai walaupun ekonomi bertumbuh dengan perlahan. Perbelanjaan pengguna meningkat sebanyak 0.6% pada bulan lepas mengatasi jangkaan pakar ekonomi yang menjangkakan peningkatan sebanyak 0.5% sahaja.
 Indeks US dolar yang mengukur dolar greenback berbanding enam matawang utama didagangkan kukuh sebanyak 0.01% pada paras 98.465 setakat jam 10.50 p.m. Naik 0.1% daripada bacaan hari Khamis. Walaubagaimanapun, pergerakannya sedikit terhambat kerana kejatuhan sentimen pengguna pada bulan Ogos.
Disisi lain, matawang Euro menyusut berbanding US dolar dengan penyusutan sebanyak 0.2% kepada 1.1034.
Pergerakan matawang Euro terhambat susulan komen Christine Lagarde yang memberi indikasi bahawa akan ada perubahan segera dalam arah tuju polisi apabila beliau  menggantikan Mario Draghi pada November nanti.
Matawang pound didagangkan lemah pada awal dagangan dan mula mengukuh pada ketika ini setakat jam 11.00 p.m. Pergerakan matawang pound telah dihimpit dengan tindakan Boris Johnson yang mengambil keputusan untuk menangguhkan parlimen.


Sejauh Manakah Penurunan Harga Pada Carta EUR/USD Akan Diteruskan?

Sentimen dagangan matawang dolar Euro kekal lemah dengan pelbagai faktor yang memberi tekanan terhadap matawang Eropah tersebut.
Di samping kebimbangan terhadap wabak Koronavirus yang menjejaskan perdagangan global, ekonomi zon Eropah khususnya Jerman sebagai ekonomi terbesar, berterusan mempamerkan bacaan data yang mengecewakan.
Terbaru, sentimen ekonomi Jerman tinjauan ZEW untuk unjuran perniagaan bagi 6 bulan ke hadapan mencatatkan angka bacaan yang sangat rendah, menurun dari 18 mata bulan sebelum ini kepada 8.7 mata pada Februari 2020.
Kesan negatif akibat penularan Koronavirus telah menjejaskan sentimen keyakinan ekonomi dengan jangkaan sektor eksport menguncup.
Dapat dilihat pergerakan harga pada carta pasangan matawang EUR/USD masih meneruskan siri penurunan harga sejak awal Februari lalu.
Pelabur bakal berwaspada menantikan laporan minit mesyuarat FOMC awal pagi nanti yang bakal memacu pergerakan matawang US dolar.
 Harga yang bergerak mendatar di atas paras support 1.08300 sejak Jumaat lalu akhirnya telah berjaya turun lebih rendah pada dagangan semalam mencecah paras 1.08731 mencatatkan paras terendah terbaru sejak dagangan April 2017 lalu.
Harga masih kekal berada di bawah garisan halangan Moving Average 50 (MA50) yang menunjukkan trend bearish pada carta EUR/USD.
Jika harga kekal meneruskan penurunan, harga akan cuba melepasi support 1.07900 dan turun mencatatkan paras terendah terbaru untuk hampir tempoh 3 tahun menuju ke paras sekitar 1.07000.
Sebaliknya jika harga kembali membuat kenaikan semula dan melepasi halangan dinamik MA50, harga dijangka menuju paras sekitar 1.08800 selepas melepasi zon SRB (support become resistance) 1.08300.
Lihat gambar carta pasangan matawang EUR/USD di bawah untuk rujukan analisis teknikal anda.


Inventori Minyak US Berkurang Buat Kali Keenam Berturut-Turut, Harga Minyak Melonjak!

The Energy Information Administration (EIA) atau Pengurusan Informasi Tenaga di AS melaporkan inventori minyak mentah yang berkurangan sebanyak 1.8 juta tong pada minggu berakhir 12 Mei berbanding kemerosotan 5.2 juta tong yang dicatatkan sebelum itu.
Jangkaan kepada data kali ini ialah pengurangan 2.5 juta tong yang jauh lebih tinggi berbanding data sebenar kali ini.
Data ini dikeluarkan setiap minggu oleh The Energy Information Administration (EIA) yang mengira perubahan dalam inventori minyak di US setiap minggu. Ia dikeluarkan selepas empat hari minggu tersebut berakhir.
 Kejatuhan inventori kali ini merupakan kejatuhan minggu keenam berturut-turut seperti yang dilaporkan oleh EIA. Sebelum ini data API melaporkan peningkatan inventori di US sebanyak 882,000 tong pada minggu berakhir 12 Mei.
Harga minyak mentah global di bawah tekanan semasa sesi Eropah pada Selasa. Masih ada kebimbangan kepada lebihan bekalan sehinggalah data EIA diumumkan sebentar tadi.
Sejurus saja data dikeluarkan sebentar tadi, harga minyak mentah global melonjak dari hampir $1 dari paras terendah $48.8 setong (WTI). Manakala (Brent-oil) meningkat dari $51.74 kepada $52.69 setong.


Data Pembinaan Australia Mengecewakan!

Pada masa ini, AUD/USD didagang sederhana pada 0.7611. Aussie memasuki pasaran bear berikutan jualan secara besar-besaran dalam tempoh semalaman berikutan data pembinaan yang merosot sekali gus mendorong penurunan dalam sesi ini.
Laporan data pembinaan Australia untuk Q2 menunjukkan nilai -3.7% berbanding jangkaan awal, -2%.
Selain itu, pergerakan Aussie agak perlahan pagi ini disebabkan pelabur semakin mengurangkan risiko bagi proses pemulihan Indeks di Asia.
 Dalam masa yang sama, fokus kini bertumpu kepada data jualan rumah Amerika Syarikat dan data inventori minyak mentah yang akan dikeluarkan oleh EIA. Kedua-dua data ini penting bagi melihat impak yang bakal terjadi kepada pair AUD/USD.
AUD/USD, 15 minit
Kegagalan semalam nyata tidak melemahkan semangat pemuda ini! Klik disini!


Kesan Data Inflasi Kepada Penetapan Polisi Monetari New Zealand

New Zealand pagi tadi mengumumkan data inflasi yang menunjukkan peningkatan tekanan inflasi secara berperingkat, khususnya dalam sektor perkhidmatan. Ketika ini sasaran inflasi bank pusat (RBNZ) kembali berada dalam kadar 1-3% kali pertama sejak dua tahun lalu.
Mesyuarat seterusnya bagi RBNZ adalah pada 9 Februari dengan jangkaan kadar faedah akan dikekalkan pada 1.75% yang telah dipotong kali terakhir pada November 2016.
Harga pengguna (CPI) N.Zealand meningkat 0.4% pada suku keempat 2016, lebih dari jangkaan pasaran sebanyak 0.3% kenaikan. Jika dibandingka dengan suku sebelum itu, suku ketiga yang lalu merekodkan kenaikan 0.3%.
 Manakala kenaikan dari tahun ke tahun (yoy) mencatatkan kenaikan 1.3% dari 0.4% pada suku sebelum yang juga lebih dari jangkaan 1.2%.
Komponen harga pengangkutan naik 3.7% berikutan impak kenaikan harga minyak mentah global. Harga berkaitan perumahan pula naik 1.4%. Manakala harga sayuran susut mendadak yang disebabkan faktor bermusim.
Data yang dikeluarkan hari ini memberi isyarat bahawa potensi untuk RBNZ memotong kadar bulan hadapan adalah begitu kecil. Mungkin RBNZ akan menggunakan pendirian neutral dalam sidang media nanti atau dalam kenyataan monetari mereka.


Tepati Sasaran, USD/JPY Terus Utuh Catat Peningkatan Agresif

Pengukuhan US dolar terus menyokong harga pada carta pasangan matawang USD/JPY untuk terbang tinggi dan kembali menguji zon rintangan yang direkodkan pada awal dagangan Julai sekitar 111.640.
Manakala pengaruh yang dilontarkan daripada kenyataan Bank of Japan (BOJ) yang mengekalkan pelonggaran polisi dengan menetapkan kadar faedah tidak berubah di tahap -0.10%, telah mendorong mata wang yen kekal bergerak lemah.
Susulan aspek berkenaan, secara tidak langsung telah memacu harga pada carta USD/JPY untuk mempamerkan rentak ‘extreme’ dengan mencatatkan lonjakan melebihi 250 pips!
Pelabur terus menantikan pergerakan selanjutnya yang akan terjadi bagi menentukan ke mana hala tuju yang bakal digapai sama ada bakal meningkat lebih tinggi atau bakal membuat reversal.
Menepati jangkaan penganalisis, harga nampaknya kembali menguji ‘benteng’ yang sukar ditembusi pada Julai lalu sekitar paras 111.640.
Namun jikalau zon itu masih utuh, besar kemungkinan pergerakan harga akan sedikit menyusut ke zon RBS (resistance become support) 110.800 bagi membuat HL (higher low) terbaharu.
 Sekiranya zon RBS 110.800 tidak berdaya untuk membantu lonjakan semula, harga dijangka bakal menembusi zon itu lalu menguji zon RBS seterusnya pada 110.100 untuk memberi isyarat downtrend.
Kenaikan melepasi zon rintangan 111.640 akan merangsang pergerakan harga pada carta USD/JPY bagi menuju ke zon berikutnya untuk diuji sekitar 112.200.
Zon 112.200 juga adalah paras yang paling kuat untuk ditembusi sejak 19 bulan yang lalu dan sekiranya harga berjaya menguji dan melepasi paras tersebut, harga bakal mencipta paras tertinggi terbaharu 2 tahun.
Lihat gambar carta harga pasangan mata wang USD/JPY di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Sentimen Terkini Pasaran Forex Setakat Petang Ini

Matawang dollar USD positif pada dagangan Isnin setelah kejatuhan terbesar pada minggu lalu dalam tempoh dua bulan sejak September berikutan peningkatan kebimbangan para pelabur berkenaan prospek matawang USD setelah komen yang bernada dovish oleh penggubal polisi di Amerika Syarikat. Matawang USD sebelum ini didagangkan mengukuh dengan kombinasi data ekonomi yang memberangsangkan serta jangkaan kenaikan kadar faedah walau bagaimanapun, pertumbuhan ekonomi yang memuncak itu kemudiannya dilihat kehilangan daya momentumnya dan menimbulkan rasa kebimbangan kepada FED. Seterusnya, komen yang dovish oleh FED pada Jumaat mendorong para pelabur untuk mengambil dahulu keuntungan pada posisi belian USD sebelum ini.
Perkembangan Brexit pula, nilai matawang Sterling kembali menunjukkan kenaikan pada dagangan Isnin dengan Perdana Menteri Britain, Theresa May terus cuba memenangi sokongan terhadap draf pelan perjanjian Brexitnya. Namun, para pelabur berkemungkinan masih melihat matawang Sterling pada minggu ini sebagai dagangan yang berisiko.
 Indeks DXY yang mengukur kekuatan matawang Greenback berbanding tujuh matawang yang lain menurun 0.08% setakat 6:45 petang ini.
Major pair seperti EUR/USD setakat ini membuat kenaikan 0.04%, dimana GBP/USD di dagang menaik 0.23%. USD/JPY pula melemah 0.09% dengan USD/CAD didagang 0.15% lebih tinggi. USD/CHF pula di dagang melemah pada 0.29%. Pair AUD/USD dan NZD/USD masing-masing didagangkan negatif 0.34% dan 0.60%.


GBP/USD ‘Lemau’ Je Dekat Sekitar Zon Harga $1.2600

Jika pelabur perhatikan pergerakan harga pada carta pasangan mata wang GBP/USD semalam, corak penurunan dilihat diteruskan untuk beberapa sesi.
Pengukuhan US dolar yang dikekalkan menyaksikan harga ditekan hingga ke sesi Eropah di mana harga susut sedikit di bawah paras 1.26000.
Namun momentum pengukuhan raja mata wang itu mula pudar di sesi New York susulan pasaran dilihat lebih berwaspada menantikan terbitan data inflasi Amerika Syarikat (AS) hari ini (Rabu).
Berikutan itu, harga dilihat melantun di atas paras 1.26000 sebelum menutup dagangan penghujung sesi di sekitar 1.26200.
Pergerakan harga walau bagaimanapun berlegar di bawah halangan Moving Average 50 (MA50) pada rangka masa 1 jam di carta GBP/USD.
Harga dijangka bergerak perlahan sebelum mula memaparkan pergerakan drastik pada terbitan data inflasi AS sebentar lagi.
Setelah itu, barulah keputusan mesyuarat polisi bank pusat England (BOE) akan dinantikan pada Khamis yang bakal memacu pergerakan harga di penghujung minggu.

Sekiranya harga menjunam ke bawah paras 1.26000, pelabur akan melihat sebagai isyarat pergerakan bearish buat harga yang bakal diteruskan selepas penurunan beberapa sesi sebelum ini.
Penurunan harga akan menuju sekitar 1.25500 sebelum menguji paras tumpuan pada 1.25000 yang dilihat akan menjadi sokongan buat harga.
Namun jika harga sebaliknya menunjukkan lonjakan hari ini, paras ketinggian dicapai di awal minggu hampir 1.26700 berkemungkinan akan diatasi.
Seterusnya kenaikan akan diteruskan menuju zon rintangan tumpuan yang berada pada 1.27000 sekaligus mencatatkan paras ketinggian terbaru buat harga.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Sentimen Pasaran Beransur Pulih Selepas Data Perdagangan China

Pengukuhan data perdagangan China pada Jumaat telah membantu memperbaiki sentimen pasaran dengan matawang AUD paling banyak mendapat faedah.
Dalam data imbangan perdagangan (trade balance) yang dikeluarkan pada pukul 11 pagi tadi menunjukkan lebihan dagangan (trade surplus) oleh negara China untuk bulan Jun semakin meningkat.
Imbangan perdagangan adalah hasil eksport tolak import yang mana jika hasilnya positif, ia dipanggil trade surplus (lebihan dagangan) dan sebaliknya dipanggil trade defisit (kurangan dagangan).
Ekonomi kedua terbesar dunia ini merekodkan lebihan dagangan sebanyak CNY$261.9 billion, lebih tinggi berbanding CNY$157 billion yang dicatatkan pada bulan Mei. Keseluruhannya, eksport daripada China meningkat sebanyak 3.1% dengan import meningkat 6.0%.
 Dengan isu perdagangan yang sedang hangat diperkatakan dan menjadi tumpuan pasaran ketika ini, sudah tentu pelabur fokus kepada imbangan dagangan China terhadap Amerika Syarikat. Walaupun, Trump sebelum ini berusaha untuk mengurangkan defisit dagangan dengan rakan dagangnya, namun kritikan yang dilemparkan kepada China selama ini tidak memberi kesan positif kepada Amerika Syarikat dari segi perdagangan.
Mengejutkan, lebihan dagangan oleh China ke Amerika Syarikat semakin meningkat pada Jun dan mencapai paras tertinggi dalam sejarah iaitu $28.97 billion.
Kesan Positif Kepada AUD
Data perdagangan China sebenarnya penting untuk dilihat oleh pasaran kerana ia menggambarkan kesihatan ekonomi global. Biasanya data perdagangan China banyak memberi kesan kepada matawang Aussie kerana kebergantungan Australia terhadap eksport ke negara ekonomi kedua terbesar dunia itu.


Hati-Hati Untuk Dagangan GBP/USD, Mesyuarat BOE Bakal Beri Impak

Berbeza dengan mata wang Euro yang mencatatkan kenaikan selepas US dolar kembali susut semalam, Pound Sterling bergerak lemah dengan lonjakan di sesi Eropah gagal diteruskan.
Ini adalah berikutan kebimbangan pasaran menjelang mesyuarat polisi bank pusat England (BOE) dengan pertimbangan terhadap kadar faedah negatif.
Pelonggaran polisi lebih lanjut turut dijangkakan selepas ekonomi UK terjejas teruk dengan penularan pandemik Coronavirus yang menyaksikan lonjakan kes jangkitan harian.
Pada carta harga pasangan mata wang GBP/USD, harga telah menjunam lebih di awal sesi Asia dari paras ketinggian sekitar 1.31400 sehingga ke paras 1.29200 mencatatkan lebih 200 pips penurunan harian.
Kenaikan semula harga berlaku pada sesi Eropah susulan penyusutan US dolar ekoran reaksi pasaran terhadap keputusan undian semasa pilihan raya AS.
Namun, Pound gagal memanfaatkan ruang pengukuhan tersebut berikutan dibebani oleh kebimbangan terhadap keputusan dovish Bank of England (BOE) pada mesyuarat terbaru.
 Penurunan harga lebih rendah dijangka akan menguji semula zon RBS (resistance become support) pada 1.29000 yang menjadi paras sokongan harga sejak Oktober lalu.
Harga yang berjaya meneruskan penurunan menembusi zon tersebut bakal menuju ke zon support pada sekitar 1.27600.
Namun jika harga kembali melonjak lebih tinggi semula, paras awal tumpuan harga dilihat pada sekitar 1.30600 sebelum kenaikan lebih tinggi akan menuju pula zon resistance 1.32000.
Beri tumpuan pada keputusan mesyuarat polisi BOE pada awal sesi Eropah sebentar lagi untuk memantau kesan pergerakan harga bagi dagangan Pound Sterling.
Lihat gambar carta pasangan mata wang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Kedudukan Terkini Matawang : US Dolar Masih Kukuh Walaupun Sentimen Pasaran Masih Dalam Keadaan Gawat!

Matawang US dolar meneruskan pengukuhan pada hari Jumaat selepas data jualan runcit AS meningkat. Dengan ini ia mengurangkan sedikit kekhuatiran terhadap negara tersebut. Walaubagaimanapun para pedagang dan pelabur matawang masih kekal berhati-hati berikutan risiko yang semakin meningkat.
Indeks US dolar yang mengukur dolar greenback berbanding enam matawang utama didagangkan kukuh pada paras 98.172, naik 0.17% setakat jam 09.55 p.m. US dolar juga mencatat pengukuhan berbanding matawang yen dan swiss franc walaupun masih terdapat kekhuatiran terhadap protes yang berlaku di Hong Kong sehingga menimbulkan bencana dalam pasaran kewangan di sana.
 Data yang dikeluarkan menunjukkan pengguna Amerika terus meningkat pada bulan Julai. Ini menimbulkan sedikit kelegaan selepas terdapat tanda-tanda pasaran bon AS akan berhadapan dengan kegawatan.
Pada hari Khamis, China telah bersumpah akan bertindak balas terhadap pengenaan tarif AS ke atas $300 billion barangan China. Dalam masa yang sama, Trump juga mengatakan bahawa beliau mengharapkan panggilan telefon daripada Xi Jinping bagi selesaikan perbezaan pandangan terhadap isu perdagangan.
Matawang Euro terus berada dalam tekanan berikutan data ekonomi yang lemah. Matawang Euro susut berbanding US dolar sebanyak 0.32% pada paras 1.1071 setakat ini.


Inflasi CPI Zon Eropah Melonjak ke Paras Tertinggi 30-Bulan

Petang tadi data inflasi bagi zon Eropah dikeluarkan yang menunjukkan indeks harga pengguna (CPI) meningkat 0.6% dari 0.5% bulan lepas. Penganalisis menjangkakan kadar CPI kali ini berada di paras 0.6% yang menyamai kadar sebenar pada November. Kadar CPI kali ini merupakan yang tertinggi sejak Mei 2014.
Manakala inflasi teras (Core-CPI) pula mencatatkan kadar 0.8% yang menyamai kadar yang dilaporkan bulan lepas dan kadar jangkaan penganalisis.
Terdapat kejatuhan dalam harga tenaga yang menyusut ke paras 0.9% dari 1.1% bulan lepas berikutan harga minyak dunia yang semakin menyusut dari paras tertinggi Oktober lepas.
 Manakala harga makanan dan minuman pula mencatatkan peningkatan ke paras 0.7% dari 0.4% sebelum ini.
Peningkatan tahunan dalam barang industri bukan-tenaga tidak berubah dari 0.3% berbanding 0.6% pada November 2015, dengan sektor perkhidmatan juga mencatatkan kejatuhan dari kadar 1.2% pada November 2015.
Data secara keseluruhan meningkat sedikit dalam kiraan inflasi yang memberikan ketaktentuan sama ada ECB akan mengurangkan program pembelian bon kerajaan. Program pembelian bon semasa akan berakhir pada Mei 2017 dan data yang dikeluarkan belum lagi memberi keyakinan kepada pasaran Eropah. ECB dijangkakan akan meneruskan program pembelian bon untuk mencapai sasaran inflasi walaupun sentimen terkini melihat ECB semakin kekurangan instrumen bagi meneruskan program ini.


Analisis teknikal AUD/USD – Timeframe H1 – 30/4/2018

Jika diperhatikan di timeframe daily, momentum pergerakan AUD/USD masih kuat ke arah bearish ketika ini dengan terbentuknya pattern three black crows pada minggu lalu. Walaubagaimanapun, harga AUD/USD ketika ini berada di sekitar zone Key Support mingguan, dan potensi untuk ia melakukan retrace adalah tinggi sekiranya ia tidak breakout 0.7505 ini.
 Oleh itu, selagi ia tidak breakout Key Support hari ini 0.7540, AUD/USD berkemungkinan akan mulai kembali bullish retrace ke sekitar harga resistance yang lebih tinggi samaada 0.7614 atau 0.7645 jika breakout 0.7583.
Tetapi sekiranya ia breakout Key Support 0.7540, AUD/USD akan bearish dan menguji harga sekitar support seterusnya iaitu 0.7510/00 sebelum kembali membuat kenaikan semula. Pergerakan AUD/USD akan diperhatikan dari semasa ke semasa pada minggu ini samaada ia akan terus bearish pada minggu ini ataupun sebaliknya.
Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


USD Kekal Lemah Pada Minggu Ini?

Dagangan pasaran kembali bersambung untuk minggu keempat bagi bulan Julai di mana pergerakan harga bagi matawang utama dolar Amerika Syarikat masih lagi bergerak perlahan ekoran pelabur berwaspada berteka-teki keputusan Federal Reserve untuk polisi monetari pada mesyuarat 31 Julai ini.
Pasaran lebih menjangkakan bank-bank pusat sama ada menurunkan kadar faedah atau mengekalkan dasar monetari yang longgar, bermula dengan European Central Bank (ECB) pada Khamis diikuti oleh Bank of Japan (BOJ) sebelum tumpuan lebih utama minggu berikutnya pada Federal Reserve.
Pergerakan pasaran kewangan berkisar di sekitar jangkaan polisi monetari Fed dan juga faktor geopolitik melibatkan Amerika Syarikat, Iran dan UK. Terbaru, terdapat laporan bahawa kapal pengawal Iran telah menahan kapal tangki minyak British di Selat Hormuz pada Jumaat lalu.
Pasaran saham Amerika Syarikat ditutup rendah dengan saham S&P500 ditutup lebih rendah 0.6%, juga ekoran daripada kebimbangan terhadap ketegangan laporan Iran menahan kapal tangki British tersebut.
 Sementara pasaran kewangan akan memberi lebih fokus terhadap keputusan bank pusat global, pelabur turut akan memantau perkembangan rundingan dagang antara Amerika Syarikat dan China.
Pound Sterling masih lagi diniagakan berisiko dengan penurunan terbesar harian dalam tempoh dua bulan dicatatkan pada minggu lalu, dengan kebimbangan pelabur masih lagi terarah terhadap risiko situasi Brexit tanpa perjanjian (no-deal Brexit).
Pelabur melihat Britain akan berterusan berdepan ketidaktentuan politik dengan penggantian jawatan Perdana Menteri yang baru seterusnya mengendalikan isu utama Brexit yang masih buntu mencari jalan penyelesaian yang terbaik. Pound dijangka akan kekal diniagakan lemah dalam pasaran semasa.
Pergerakan pasaran untuk permulaan minggu ini berkemungkinan perlahan ekoran ketiadaan data utama yang bakal menggerakkan pasaran sebelum pelabur bersedia menantikan keputusan penetapan polisi pada penghujung minggu ini sebelum bersambung pada minggu hadapan.


Pertumbuhan Ekonomi UK Sejajar Dengan Jangkaan Pasaran 0.3%

Pertumbuhan ekonomi UK meningkat 0.3% pada suku kedua sejajar dengan jangkaan pasaran dan 0.2% yang dicatat sebelum ini. Dari segi tahunan, pertumbuhan meningkat 1.7% dari 2.0% sebelum itu di mana bacaan kali ini juga sejajar dengan jangkaan pasaran.
Terdapat pemulihan dalam pertumbuhan sektor perkhidmatan yang merekod kenaikan 0.5% dari 0.1% dicatat pada suku pertama. Ini disokong oleh pengukuhan dalam pengedaran dan juga pemulihan dalam perbelanjaan runcit.
Pengeluaran industri walaubagaimanapun, jatuh 0.4% dalam tempoh tiga bulan lalu, manakala pengeluaran sektor pembinaan jatuh sebanyak 0.9%.
 Penguncupan dalam sektor pembinaan dan industri dilihat sebagai kesan daripada kelemahan struktur ekonomi dan pengurangan pelaburan, walaupun terdapat keraguan dalam ketepatan data.
Keyakinan secara keseluruhan dalam pertumbuhan cenderung untuk lemah berikutan kebimbangan terhadap kelemahan peningkatan pendapatan yang seterusnya menekan perbelanjaan pengguna dalam beberapa bulan akan datang. Dalam konteks ini, pengukuhan oleh sektor-sektor lain adalah penting untuk menyokong pertumbuhan secara keseluruhan.
Data kali ini sejajar dengan jangkaan Bank of England dan dilihat tidak akan mempengaruhi bank pusat menaikkan kadar faedah dalam masa terdekat.


Logam Kuning Ambil Kesempatan Atas Kejatuhan Matawang Greenback!

Emas melonjak ke paras yang lebih tinggi dalam sesi Asia menjelang kajian semula dasar oleh Fed dan prospek kenaikan kadar pada Disember nanti.
Emas bagi penghantaran Disember di Comex meningkat sebanyak 0.17% kepada $1,290.25 satu troy ounce.
Juga di Comex, harga dagangan silver futures jatuh dan sebaliknya bagi copper futures yang mencatatkan peningkatan sebanyak 0.04%.
Untuk mesyuarat dasar bulan November, Fed dijangka akan mengekalkan kadar faedah disamping isyarat bagi meningkatkan kadar pada mesyuarat Disember nanti.
 Semalam emas melonjak ke paras sebulan lebih tinggi setelah satu tinjauan dibuat ke atas emel peribadi milik Clinton oleh FBI.
Laporan itu menjadikan pasaran tidak menentu hanya kira-kira seminggu menjelang tempoh pilihanraya. Dalam masa yang sama, pendedahan mengenai penggunaan emel peribadi itu menjejaskan kebimbangan tentang keputusan pilhanraya yang bakal dijalankan 8 November ini.
Buat masa ini, undian terkini menurut tinjauan ABC/Washington Post mendapati bahawa Trump telah mendahului Clinton sebanyak 1% sedangkan sebelum ini Clinton mendahului sebanyak 12 mata undian.

Penganalisis Ekonomi : Mengundi Trump Adalah Satu Kesilapan!


EUR/USD Lonjak Hampir 500 Pips Minggu Lalu, Apa Seterusnya?

Mata wang Euro berjaya catatkan peningkatan ke paras tertinggi 13 minggu berbanding US dolar yang telah mengalami penyusutan ketara minggu lalu.
Kenapa US dolar gagal kekalkan pengukuhan selepas keputusan kenaikan kadar faedah 75 mata asas kali keempat berturut-turut pada mesyuarat FOMC terbaru?
Ini adalah berikutan bacaan laporan data pekerjaan NFP Amerika Syarikat (AS) yang suram dan juga data inflasi AS yang menurun pada terbitan yang terbaru.
Berikutan itu, pasaran telah menjangkakan bahawa Federal Reserve (Fed) akan mula memperlahankan kenaikan kadar faedah untuk mesyuarat seterusnya pada Disember.
Namun, pelabur kekal berwaspada untuk perubahan arah buat US dolar semula ekoran sentimen pasaran yang masih berisiko boleh memberi kesan peningkatan semula US dolar.

Carta harga pasangan mata wang EUR/USD telah menyaksikan harga melonjak pada minggu lalu melepasi zon rintangan 1.01000.
Pada Jumaat, harga pamerkan kenaikan harian sekitar 200 pips melepasi rintangan 1.03000 dan akhirnya mencapai paras ketinggian terbaru di penghujung sesi sekitar 1.03600.
 Menyambung dagangan pada pembukaan awal minggu ini dengan pergerakan perlahan, harga berlegar di atas zon 1.03000 dengan jangkaan kenaikan bakal diteruskan.
Untuk sasaran kenaikan lebih tinggi, paras 1.04000 dilihat bakal diuji untuk harga catatkan paras ketinggian terbaru 19 minggu, iaitu tertinggi sejak awal Julai lalu.
Seterusnya, kenaikan yang diteruskan bakal menuju ke rintangan selanjutnya berada pada sekitar 1.05000.
Sementara, untuk jangkaan bagi penurunan harga yang boleh berlaku, susut di bawah paras 1.03000 akan mendorong harga menuju semula sehingga 1.01000 untuk menguji zon RBS (resistance become support) tersebut.
Selepas isyarat perubahan trend bearish dinilai, barulah harga dijangka untuk menuju semula ke zon pariti 1.0000.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


US Dolar Menyusut, Harga Minyak Jatuh 2 Hari Berturut-turut – Sesi Asia

Pasaran Matawang
Matawang yen didagangkan tinggi ke paras tertinggi 4 bulan lalu berbanding matawang US dolar sebelum mengalami penyusutan.
Matawang USD mengukuh sebanyak 0.09% berbanding matawang yen kepada 108.83. Manakala AUD/USD kekal stabil pada 0.7781.
Indeks US dolar yang mengukur kekuatan matawang greenback berbanding matawang lain susut 0.06% kepada 90.14 setakat jam 9.35 a.m.
Pengukuhan matawang yen pada awal sesi dagangan adalah disebabkan kejatuhan dalam pasaran saham global. Hal ini menyebabkan pelabur memindahkan pelaburan mereka ke dalam safe haven.
 Peningkatan risiko dan pergerakan turun naik yang tinggi menyebabkan segelintir pelabur menjualkan saham yang dimiliki.
Pasaran Komoditi
Harga minyak meneruskan kejatuhan 2 hari berturut-turut sehingga pada hari Jumaat dalam sesi Asia. Minggu ini sahaja harga minyak telah jatuh hampir 5%. Prestasi terburuk mingguan selepas May 2017 yang mengalami kejatuhan 6.30%.
Harga minyak WTI jatuh 0.88% kepada $60.62 setong dan Brent jatuh kepada $64.42 setong setakat jam 09.35 a.m
Harga emas meneruskan peningkatan sebanyak 0.20% kepada 1,321.60 berikutan perpindahan pelaburan ke dalam safe haven.


Peralihan Tumpuan Perdebatan ECB Mempengaruhi Pergerakan Matawang Euro

Matawang Euro mengukuh pada hari Selasa sejak awal minggu ini apabila pasaran menjangkakan Bank Pusat Eropah (ECB) akan menaikkan kadar faedah lebih awal daripada sepatutnya .
Pair EUR/USD naik sebanyak 0.4% kepada paras 1.2339 pada hari Selasa.
Pada ketika ini, perdebatan pembuat dasar dalam kalangan ECB terarah pada isu, berapa banyak peratuskah kenaikan kadar faedah harus ditingkatakan? dan bagaimana mengatur perancangan pemberhentian pembelian bon selepas membeli 2.5 trillion euro dalam tempoh masa 3 tahun ini?
Pair GBP/USD naik sebanyak 0.01% kepada paras 1.4026. Pair ini juga telah mencapai harga tertinggi di paras 1.4088 pada hari Isnin sejak Februari 16 lalu.
 Pengukuhan Euro dan Sterling membuatkan US dolar menyusut ke paras 89.87 berbanding enam matawang utama daripada paras tertinggi yang dikecapi pada 90.345.
Pasaran kini menantikan keputusan mesyuarat the Fed pada hari Khamis nanti. Adakah the Fed akan menaikkan kadar faedah sebanyak 4 kali dengan dorongan data yang positif pasaran buruh U.S? Pelabur menjangkakan kenaikan kadar faedah Fed akan meningkat dari 1.50% kepada 1.75%.
Walaubagaimanapun US dolar mengukuh berbanding yen sebanyak 0.22% kepada paras Y106.32.
Menurut penganalisis, pelabur mula mengalihkan pelaburan kepada pasaran yang lebih berisiko. Matawang yen merupakan matawang safe haven yang dapat menarik permintaan ketika berlaku pergolakan di pasaran.